Počeo sastanak premijera Srpske i BORS-a | INFORMACIJA JE KAPITAL - Capital.ba\nPočeo sastanak premijera Srpske i BORS-a\n29. mar. 2012. 17:07 Objavljeno u OSTALO\nBANJALUKA, U zgradi Vlade Republike Srpske počeo je sastanak premijera Srpske Aleksandra Džombića sa predstavnicima Boračke organizacije Srpske.\nSastanku, koji je počeo u 16.20 časova u kabinetu premijera, prisustvuju i ministar rada i boračko-invalidske zaštite Srpske Petar Đokić, ministar pravde Džerard Selman i ministar prosvjete i kulture Anton Kasipović.\nKao predstavnici boračkih kategorija sastanku prisustvuju predsjednik Boračke organizacije Republike Srpske /BORS/ Pantelija Ćurguz, predsjednik Predsjedništva BORS-a Dražan Perendija, kao i predstavnici regionalnih boračkih organizacija.\nBoračka organizacija Republike Srpske traži od Vlade da obezbijedi dodatna novčana sredstva da bi bile anulirane posljedice koje su nastupile primjenom Zakona o penzijsko-invalidskom osiguranju.\nMinistar rada i boračko-invalidske zaštite Republike Srpske Petar Đokić ocijenio je sinoć da se treba i da se može pronaći rješenje koje će umiriti nezadovoljstvo boračkih kategorija.\nPredsjednik Vlade Republike Srpske Aleksandar Džombić i predstavnici BORS-a postigli su 21. marta dogovor kojim se Fond PIO Srpske i resorno ministarstvo zadužuju da izračunaju koliko je novca potrebno da se nadoknadi borački dodatak na mjesečnom nivou za 10. 000 do 11. 000 penzionera iz boračkih kategorija.\nDžombić je tada rekao da će naredni sastanak sa predstavnicima BORS-a biti održan 29. marta kada će biti poznate ove kalkulacije. On je naveo da će Vlada, zajedno sa BORS-om, obezbijediti najneophodniji dio novca da bi se ublažilo nezadovoljstvo 10. 000 do 11. 000 pripadnika boračkih kategorija. Srna\nKljučne riječi: aleksandar dzombic, bors, sastanak, vazno\nZagarantovana boračka prava izvučena iz sistema PIO\nDžoš Rajs sutra u Banjaluci\nDžombić sutra sa direktorima banaka\nU Beogradu sutra sastanak premijera Srpske i Srbije


Kategorija: Ženski rukomet\t Objavljeno: 11 Svibanj 2016\nKORČULA – Zavirili smo malo i u Bilten Županijske ovosezonske rukometne lige za djevojke. Znamo da tamo igraju ženske rukometne klape iz Vrgorca, Metkovića, te tri sa otoka Korčule, Lumbarda, Žrnovo i Vela Luka.\nU nedostatku novca i termina snalaze se kako znaju i umiju u smislu odigravanja utakmica. Od deset kola koliko ih je na rasporedu do sada se kompletiralo njih pet,a dva su djelomično odigrana , neke su utakmice odigrane unaprijed, neke su odgođene, neke ostale od nominalno proteklih kola… Zadnje što se igralo bila je utakmica u Vrgorcu gdje su gostovale Lumbarajke i nastavile niz pobjeda 33:20 . U šestoj utakmici ostvarile su šest pobjeda i praktički osigurali titulu, usprkos tome što do kraja još imaju odigrati još dvije utakmice.\nKao saznajemo zadnju utakmicu protiv Vrgorca Lumbarajke će igrati u ponedjeljak 30. svibnja i na Igralištu u Lumbardi pod rasvjetom uz prigodnu dodjelu pehara.\nTrenutni poredak sa osvojenim i bodovima i brojem odigranih utakmica:\nLumbarda 12 (6), Metković 6 (5), Vela Luka 6 (6), Vrgorac 2 (4), Žrnovo 0 (5)\nFOTOGRAFIJA: Jagoda Milina (ŽRK Lumbarda) i Sanda Tasovac (ŽRK Vela Luka)


POKRAJINA ODOBRILA SREDSTVA ZA NASTAVAK PROJEKTA APATIN, MOJ GRAD | Apa-press\n12. januara 2019. od Apapress\nPočetkom marta prošle godine započet je projekat „Apatin, moj grad“. Glavni cilj projekta jeste edukacija i širenje svesti omladine i dece o kulturnoj i istorijskoj baštini, kao i prirodnim potencijalima kojima raspolaže opština Apatin.\nProjekat se realizuje Turističkom organizacijom Apatin i JP za upravljanje putničkim pristanom i marinom Apatin, a podržala su ga i brojna udruženja apatinske opštine. Nosilac kompletnog projekta je Kancelarija za mlade opštine Apatin.\nAktivnosti ovog projekta sprovode se u dve faze:\nU sklopu prve faze, održane su prezentacije projekta u apatinskim srednjim školama, gde su zainteresovani učenici imali prilike da se detaljnije upoznaju sa planom rada, kao i da se prijave za učešće u projektu.\nPrva faza pored obilaska škola podrazumevala je edukativne ekskurzije u trajanju od sedam dana, što uključuje obilazak kako Apatina, tako i svih sela apatinske opštine. Kroz sedam ovakvih izleta deca su se upoznala sa turističkim atrakcijama i kulturno-istorijskim nasleđem Apatina. Na ovim izletima učesnici su aktivno učestvovali, a nakon završetka prve faze projekta deca su mogla da se opredele da li će tu da završe svoje učestvovanje ili će ga nastaviti kroz njegovu drugu fazu.\nKako bi se krenulo u realizaciju druge faze, Kancelarija za mlade opštine Apatin je jesenas konkurisala na konkursu koji je raspisao Pokrajinski sekretarijat za omladinu i sport, te su na osnovu toga odobrena sredstva u visino od 200.000,00 dinara.\nDruga faza projekta podrazumeva uključivanje i dece od prvog do četvrtog razreda osnovne škole, gde će im učenici srednjih škola biti vršnjački edukatori (učesnici u\nprvoj fazi projekta) koji će im organizovati izlete uz podršku rukovodioca projekta.\nVršnjački edukatori će imati priliku da se bave istraživačkim radom na zadatu temu, i za njih će biti organizovane ekskurzije u Hrvatsku, Mađarsku kao i studijsko putovanje u Nemačku. Učesnici projekta će imti obavezu da predstave projekat u formi kratkog filma, a prezentacija celog projekta i istraživačkog filma će biti medijski prikazana što ujedno predstavlja i završetak projekta.\nPredhodniZAVRŠEN TREĆI KRUG PRIJAVA ZA APATINSKU SENIOR KARTICU\nSledećiMLEKARI I POŠTARI U FINALU 14 IZDANJA BIZNIS LIGE\nRADNIČKI 1912 SPREMA MLAĐU, ALI I JAČU EKIPU 23. januara 2021.\nPRVI STRELAC BRATSTVA ZORAN STOJŠIĆ: – JA SAM BOGAT ČOVEK… IMAM ONO ŠTO SE NE MOŽE KUPITI NI PLATITI 25. oktobra 2020.\nŽREB NEMILOSRDAN PREMA PRIGREVČANIMA BRATSTVO PROTIV BRATSTVA 10. oktobra 2019.\nAPATINCI SPREMNI DOČEKUJU NOVOGODIŠNJI TURNIR U MALOM FUDBALU 18. decembra 2019.\nKOŠARKAŠI DUNAVA RASTEREĆENO PROTIV LIDERA\nPOSTAVLJEN TORANJ NA KATOLIČKOJ CRKVI „SRCE ISUSOVO“ U APATINU\nIGRAČI APATINSKOG FUTSALA RIVALIMA OČITALI JOŠ JEDNU LEKCIJU!


Uređaj za paljenje radne smešes - Popravka automobila\nKategorija: Uređaj za paljenje radne smeše\nVisokoinduktivna zavojnica – u sistemu elektronsko paljenje i ubrizgavanje– ima zadatak da pojača napon na elektrodama svećice i kao takva obezbedi stabilno paljenje smeše u cilindru. Visokoinduktivne zavojnice sa elektronskom regulacijom izrađuju se zasebno za svaku svećicu ili u zajedničkom kućištu. Jedna zavojnica može se iskoristiti i za napajanje dve svećice koje se nalaze u istom radnom ciklusu. Tako da kod četvorocilindričnih motora možemo imati dve ili četri visokoinduktivne zavojnice.\nU ovom članku težište ću dati na komunikaciji senzora i glavnog računara u sistemu “elektronsko paljenje i ubrizgavanje” a princip rada navedenih grupa motora je obrađen u članku ’’Sistem za napajanje i ubrizgavanje goriva’’.\nAutor adminObjavljeno 4. decembra 2016. 9. avgusta 2019. Kategorije Autoelektronika, Motori sa unutrasnjim sagorevanjem, Uređaj za paljenje radne smešeOznake elektronsko paljenje, Elektronsko paljenje i ubrizgavanje, elektronsko ubrizgavanje, senzorOstavite komentar na Oborimo predrasude da je elektronsko paljenje i ubrizgavanje i suviše komplikovano -PROSTO JE


BAJDEN PROMENIO PLOČU: Srbija ipak pozvana na Samit za demokratiju! | Serbiantimes.info\nSrbija je dobila poziv za učešće na Samitu za demokratiju koji organizuje američki predsednik Džozef Bajden, potvrđeno je u ambasadi Sjedinjenih Država u Beogradu, prenosi Glas Amerike.\n”SAD cene partnerstvo sa Srbijom i radujemo se njenom učešću na Samitu. To će omogućiti da se dodatno afirmiše posvećenost Srbije reformama radi pridruživanja EU, kao i posvećenosti SAD i njenih partnera da naglase svoju posvećenost jačanju demokratije u zemlji i inostranstvu“, navodi se u odgovoru neimenovanog portparola američke ambasade.\nPrethodno od izvora u Vašingtonu stogla informacija da će pozivnica biti upućena i Srbiji i tzv. Kosovu. O pozivnici Prištini, za sada, nema potvrda kako u Stejt departmentu, tako ni iz redova kosovskih vlasti.\nSa informacijom o potvrdi poziva Srbiji u javnost je izašla i premijerka Ana Brnabić, koja se nalazi u Parizu na Generalnoj konferenciji UNESKO. Brnabić je Radioteleviziji Srbije (RTS) rekla da će Srbiju na Samitu za demokratiju predstavljati predsednik Aleksandar Vučić.\nPrema njenim rečima poziv Srbiji je dobra vest, dodavši da ne bi bilo tragično i da nije bila među zvanicama.\nSam događaj, mesec dana uoči održavanja inicirao je nedoumice i kontroverze. Njihov raspon kreće se od kriterijuma odabira učesnika, ali i ulozi civilnog društva u tom događaju – dok je na Balkanu najaktuelnija tema bilo moguće izostavljanje Srbije, Kosova i Bosne i Hercegovine, ali i šta to konkretno znači.\nPitanje u vezi sa kriterijumima određivanja zvanica i kakav bi to moglo imati značaj nije, međutim, bilo predmet iscrpnijeg odgovora Stejt departmenta o održavanju i organizaciji Samita za demokratiju. U pisanom odgovoru ukazano je da mu je svrha jačanje posvećenosti pozicioniranju demokratije i ljudskih prava u središte spoljne politike Sjedinjenih Država.\n“Tražiće se inovativna i čvrsta posvećenost odbrani od autoritarnosti, načini za ophođenje i borbu protiv korupcije, i promovisanje poštovanja ljudskih prava u zemlji i inostranstvu”, navedeno je između ostalog u odgovoru.\nVirtuelni događaj od kog deo svetske javnosti očekuje da doprinese zaustavljanju urušavanja demokratije, kao i prava i sloboda na globalnom nivou planiran je za 9. i 10. decembar.\nPrema, za sada nezvaničnim informacija, očekuje se prisustvo 100 zvanica – među kojima su tradicionalne demokratije, poput Francuske i Švedske, ali i Filipini i Poljska – u kojima deluje da se stepen demokratije urušava.\nIako je reč o promociji višedecenijskih ciljeva američke spoljne politike koji se ogledaju u pospešivanju demokratije i ljudskih prava – Samit za demokratiju predstavlja novo sredstvo za kojim je posegla američka administracija.\n“Ovog puta deluje mi da su zainteresovani za konkretne rezultate – ne samo za donošenje pompeznih deklaracija. Šta konkretno mogu da postignu i mogu li se nositi sa nekim od aktuelnih problema – poput korupcije, koja je oruđe autoritarnih političara, ili pak tehnoloških standarda zastupljenih u oblastima dezinformisanja”, objašnjava Danijel Frid, penzionisani diplomata i stručnjak nevladinog Atlantskog saveta.\n“Trenutno smo na oko mesec dana od održavanja tog događaja. Tada ćemo znati više o tome šta se želi postići Samitom za demokratiju, šta su važne tačke i ciljevi koje bi trebalo ostvariti. Tada bi trebalo sve da bude jasnije”, kaže on.\nUkazivanje na aktuelne nejasnoće suština su i pisma koje je sedmoro članova Kongresa tokom sedmice poslalo predsedniku Bajdenu – organizatoru Samita za demokratiju.\nOsim kriterijuma korišćenih za određivanje liste zvanica i uloge civilnog društva u tom događaju – upitali su i koje će konkretne obaveze administracija preuzeti na sebe tokom Samita, kao i šta se očekuje od drugih zemalja.\n“Pitanje za državu poput Srbije je, želi li da bude svrstana među zemlje koje u potpunosti pripadaju Evropi, u šta duboko verujem. Ili želi da bude večni mlađi brat Rusije – koja je koristi za ostvarivanje sopstvenih ciljeva”, zaključuje Danijel Frid, diplomata sa bogatim iskustvom angažovanja na Balkanu.\nKako najavljuje organizator približno godinu dana od decembarskog Samita američki predsednik će biti domaćin još jednog okupljanja čija je svrha utvđivanje do koje mere su primenjeni principi definisani na prethodnom skupu.\nStejt department: Pozivnice nisu javne\nPortparol Stejt departmenta nije želeo da potvrdi ili demantuje da je određena zemlja dobila pozivnicu za samit ili nije, navodeći da je uobičajeno pravilo da pozivnice nisu javne, kako bi se dao prostor zemljama i vladama da odluče o nivou na kojem žele da učestvuju.\n“Nastavićemo da naglašavamo da je cilj ovog Samita da okupi regionalno i socioekonomski raznolike zemlje, kako stabilne demokratije, tako i one u usponu. Prihvatamo različitosti, jasno prepoznajemo da nijedna demokratija nije savršena. I dok se demokratije nekih zemalja suočavaju sa izazovima, naš generalni pristup je inkluzivnost – želimo da se angažujemo, da ohrabrimo pozitivne promene i učimo iz zajedničkog iskustva”, navodi se u odgovoru portparola Stejdt departmenta i zaključuje:\n“SAD teže tome da se okupimo, da učimo zajedno i delujemo zajedno sa partnerskim državama, dok se istovremeno ponovo posvećujemo demokratskim idealima i preuzimamo odgovornost u vezi sa tim obavezama na javnoj globalnoj sceni”.\nRelated Topics:SrbijaAmerikaDžo BajdenSamit za demokratiju


eu.me - SAOPŠTENJE: Održana konferencija „Pet godina pristupnih pregovora - što smo postigli“\nSAOPŠTENJE: Održana konferencija „Pet godina pristupnih pregovora - što smo postigli“\nčetvrtak, 29 jun 2017 11:00\nPovodom obilježavanja pet godina od zvaničnog početka pristupnih pregovora, Ministarstvo evropskih poslova Crne Gore, organizovalo je danas konferenciju „Pet godina pristupnih pregovora- što smo postigli“.\nKonferenciju su otvorili ministar evropskih poslova Aleksandar Andrija Pejović i šef Delegacije EU u Crnoj Gori Ajvo Orav.\nMinistar Pejović je istakao da broj ljudi i institucija uključenih u pregovore najbolje pokazuje koliko je proces koji vodimo širok i kakav značajan on ima za Crnu Goru.\nPoručio je da su proteklih pet godina za Crnu Goru bile period značajnih i temeljitih društvenih promjena zahvaljujući kojima je napravljen ogroman iskorak.\n“Siguran sam da smo za ovih pet godina značajno osnažili temeljna prava, unaprijedili uslove za obrazovanje i mobilnost, osigurali bolji kvalitet proizvoda i usluga i veću sigurnost građana, uspostavili bolje standarde za razvoj privrede, stvorili bolje uslove za domaće proizvođače, sigurniji saobraćaj, kvalitetnije snabdijevanje energijom, zdraviju i očuvaniju životnu sredinu”, poručio je ministar.\nGovoreći o novom kontekstu i pristupu po kojem Crna Gora pregovara, ministar je istakao da više ne pregovaramo samo puko prenošenje pravne tekovine i ispisivanje zakona nego danas dokazujemo da sistem već proizvodi rezultate u praksi što zahtijeva vrijeme. “Kao država regiona koja je najbliža članstvu, i u tom segmentu predvodnik regiona, naša je uloga još zahtjevnija i odgovornija, kako prema našim građanima, tako i prema okruženju i evropskim partnerima. No, svojom odlučnošću i posvećenošću, Crna Gora dokazuje da je dorasla ovom istorijskom zadatku”, poručio je ministar Pejović.\nAmbasador Orav je poručio da proces proširenja donosi novu snagu Evropskoj uniji i pomaže unapređenju kvaliteta života u zemljama koje pristupaju. Istakao je da se EU raduje zajedničkoj budućnosti sa Crnom Gorom.\n„Stabilan napredak koji zemlja ostvaruje u pregovorima o proširenju svjedoči tome da se predan rad isplati i da reforme garantuju da će proces teći dalje“, poručio je ambasador.\nOn je takođe, ukazao da su EU, njena pravna tekovina, kao i politika proširenja vremenom evoluirali, te da je kao rezultat toga, proces postao zahtjevniji nego u prethodnim rundama proširenja, ali da nastavlja da bude vođen principom sopstvenih zasluga.\nU panelu pod nazivom: „Rezultati reformi – pogled iz drugog ugla”, predstavnici Evropske komisije, nevladinih organizacija, akademske i poslovne zajednice su razmijenili mišljenja o rezultatima koje je Crna Gora ostvarila tokom pet godina vođenja pristupnih pregovora, kao i o predstojećim obavezama i izazovima na putu prema punopravnom članstvu u EU. Na panelu su govorili Tomas Haglajtner, vršilac dužnosti šefa Jedinice za Crnu Goru u Generalnoj direkciji EK za susjedsku politiku i pregovore o proširenju, Jovana Marović, izvršna direktorka NVO Politikon, Svetlana Vuksanović, predsjednica Unije poslodavaca Crne Gore i dr Aneta Spaić, profesorica na Pravnom fakultetu.\nKonferencija je organizovana u saradnji sa u saradnji s Projektom tehničke podrške „Jačanje kapaciteta crnogorske uprave za proces pristupanja EU i korištenje IPA II instrumenta koji je finansiran je od strane Evropske unije.\nVideo i foto materijal sa konferencije je dostupan na serveru Vlade.\nOvdje možete preuzeti uvodno obraćanje ministra Pejovića. ( preuzmite )


Goran Porobic, Author at Ragbi Savez Srbije - Page 2 of 176\nOdržana je Press konferencija povodom Prvenstva Evrope u ragbiju 7 Konferencija 1\n03/06/2022 by Goran Porobic\nDanas je održana Press konferencija za predstavnike medija povodom Prvenstva Evrope u ragbiju 7 Konferencija 1, na stadionu “Kralj Petar I” u 13:00h. Na konferenciji se više govorilo o turniru, učesnicima i samom značaju održavanja turnira u Beogradu.\nPress konferencija povodom Prvenstva Evrope u ragbiju 7 konferencija 1\n01/06/2022 by Goran Porobic\nU petak 3. juna sa početkom u 13:00h održaće se konferencija za predstavnike medija povodom Prvenstva Evrope u ragbiju 7 Konferencija 1 na stadionu “Kralj Petar I”. Na konferenciji će se više govoriti o turniru, učesnicima i samom značaju održavanja turnira u Beogradu. [Cela vest…]\nKurs prve pomoći u ragbiju „Fair Level 1“\n30/05/2022 by Goran Porobic\nU subotu 04. juna biće održan kurs Prve pomoći u ragbiju „Fair Level 1“. Kurs će biti realizovan od strane World Rugby edukatora i trajaće od 08:00h do 13:00h na stadionu „Kralj Petar I“, na kome se istovremeno igra Prvenstvo Evrope konferecije 1 u ragbiju 7.


Abazović: Krivokapić nije marioneta - mediji.net\nAbazović: Krivokapić nije marioneta\nPresudan uticaj na rezultat nedavno održanih izbora u Crnoj Gori nije imala Srpska pravoslavna crkva, već loša politika Demokratske partije socijalista (DPS), ocenio je nosilac liste „Crno na belo“ i predsednik Građanskog pokreta URA, Dritan Abazović.\nAbazović je, gostujući na Televiziji Crne Gore, rekao da ne spori da je crkva imala uticaja na izbore. “DPS je pravio toliko loših i stupidnih poteza, kao da su to namerno radili. Ne može da traže krivca u bilo kome, pa ni u mitropolitu MCP Amfilohiju Radoviću. Oni su poraženi već 2016. godine, oni su vodili lošu ekonomsku politiku i to su građani morali da primete”, rekao je Abazović.\nMedojević: Nije bilo konsultacija sa Krivokapićem o vladi\nPredsednik Pokreta za promene (PzP) Nebojša Medojević nije danas održao konsultacije sa Zdravkom Krivokapićem, koga je 41 poslanik nove parlamentarne većine predložio za mandatara, saopštio je pokret. Medojević je u gostovanju na RT Crna Gora ponovio da je PzP protiv toga da crkva bude upletena u...\nBošnjački tradicionalni saveznici Hrvati, bivši Milovi Crnogorci i pokrovitelji Amerikanci, odjednom su našli neke zajedničke interese sa do juče zajedničkim neprijateljima Srbima


Petogodišnjica projekta "Evropa za građanke i građane" - Društvo - Dnevni list Danas\nPočetna » Društvo » Petogodišnjica projekta „Evropa za građanke i građane“\nPetogodišnjica projekta „Evropa za građanke i građane“\nKancelarija Vlade Srbije za saradnju sa civilnim društvom obeležila je danas pet godina učešća Srbije u programu Evropske unije (EU) „Evropa za građanke i građane“, a učesnici skupa su se saglasili da je to najbolji način da se podstakne učešća građana u kreiranju javnih politika.\n0Piše: FoNet 24. maja 2018. 13.33\nŠef I sektora operacija pri Delegaciji EU u Srbiji Nikolas Bizel istakao je da je Srbija od zemalja kandidata za članstvo u EU najaktivniji učesnik tog programa.\nU proteklih pet godina sprovedena su 33 projekata, u kojima je bilo 300 učesnika i predstavnika lokalnih samouprava, a budžet je iznosio dva miliona evra, rekao je Bizel.\nBizel je podsetio da je EU različite programe organizacija civilnog društva podržala sa 30 miliona evra, odnosno podržala je različite programe Vlade Srbije za jačanje dijaloga i saradnje sa organizacijama civilnog društva.\nVršilac dužnosti direktora Kancelarije za evropske integracije Žarko Stepanović istakao je da je značaj učešća u programu jačanje kapaciteta i priprema za buduće članstvo u Uniji.\nStepanović je istakao da se kroz takve programe neguju zajednička istorija i vrednosti, a građani se uključuju u kreiranje javnih politika u oblastima koje su od značaja za njihov život.\nPoslanica Srpske napredne stranke i članica Odbora Skupštine Srbije za evropske integracije Dušica Stojković rekla je da Srbija, za razliku od drugih država koje pregovaraju o članstvu, ima razvijenu saradnju sa organizacijama civilnog društva, koje su okupljene u Nacionalni konvent.\nKada se razgovara o priključenju, govori se o poglavljima, brojevima i koriste se nerazumljivi strani izrazi, ocenila je ona, zbog čega građanima nije uvek sve najjasnije.\nU medijima, nažalost, tema evropskih integracija nije dovoljno prisutna i građani ne mogu da čuju šta su koristi od tog procesa, ponovila je Stojković i dodala da je zato važno učešće u ovakvim programima gde se na neposredan način vide koristi članstva.\nPomoćnica ministra državne uprave i lokalne samouprave Sanja Putnik rekla je da se na brojnim forumima, kao što je nedavni samit u Sofiji, fokus proširenja prebacuje na teren visoke politike i na otvaranje nekih teških bolnih tema.\nProgram „Evropa za građane i građanke“ na najneposredniji način predstavlja ljudima šta je Evropa i šta znači biti građanin EU.\nGeneralni sekretar Stalne konferencije gradova i opština Đorđe Staničić naglasio je ulogu lokalnih samouprava u procesu evropskih integracija, jer se skoro 70 odsto pravnih tekovima upravo primenjuje na nivou opština.\nOn je ocenio da opšti ciljevi programa doprinose boljem razumevanju EU, njene vrednosti, istorije i različitosti, kao i promociji evropskog građanstva i unapređenju građanskog učešća na nivou Unije.\nGodišnji finansijski doprinos koji Srbija uplaćuje kako bi učestvovala u programu iznosi 55.000 evra, a to omogućava organizacijama civilnog društva i opštinama da konkurišu za novac u okviru programa.\nevoropa za gradjane i gradjanke, Evropska unija, kancelarija za evropske integracijeBeograd\nPokrenuta platforma za pomoć i razmenu informacija o najranjivijim grupama u Srbiji


Crippled Corner: THE SPY WHO DUMPED ME\nTHE SPY WHO DUMPED ME Susanne Fogel je jedna od onih akcionih komedija koje češće znaju da ne funkcionišu. Međutim, ovog puta, dobili smo film koji je vrlo efektan, podjednako u domenu komedije i akcije, i da nema poneke neizbrušenosti, ponekog stilskog disbalansa u odnosu komedije i akcije, govorili bismo o klasiku žanra.\nMila Kunis i Kate McKinnon igraju dve obične američke ženske, ne nužno priglupe, ali svakako limitirane koje upadaju u međunarodnu špijunsku intrigu kada se ispostavi da je momak jedne od njih dve bio internacionalni špijun. One polaze u srednju Evropu ne bi li isporučile nešto što je bila njegova želja na samrti i upadaju u kovitlac dešavanja u kome se preprliću humor EUROTRIPa i akcija na tragu TAKENa.\nAko je prošle godine HITMAN'S BODYGUARD bio to prijatno inenađenje u žanru akcione komedije, onda je to THE SPY WHO DUMPED ME ove godine, s tim što su u Hughesovom filmu igrale već išlifovane akcione zvezde. Mila Kunis i Kate McKinnon to nisu, one su komičarke ali Susanna Fogel prilično trelo uspeva da ih uklopi u dobru, čak prilično tvrdu akciju u kojoj istočnoevropski second unit iznova pokazuje da može da pruži jako puno lepih stvari. Komedija je unutar akcije fino uklopljena, smeh i krv idu vrlo dobro zajedno i iskreno se nadam da će ovaj film, uprkos tome što nije zapalio blagajne biti dobra referenca za dalje angažmane Susanne Fogel jer se ona u svemu ovome izuzetno dobro snašla.\nKada se na špici prepoznaju znalci poput Rona Howarda i Briana Grazera, naravno, ni ne treba da čudi da je film postigao dosta visok nivo. Jedan dosta bitan deo mlake recepcije ovog filma jeste i to što se od njega nije mnogo ni očekivalo, ali i činjenica da se po pravilu, barem kod kritike od ovakvih filmova ne očekuje mnogo. Tokom leta zagušenog blokbasterima, ostao je na ničijoj zemlji gde bi morala publika sama da ga otkrije. A danas, prosto nije vreme za ovakve filmove.\nU svakom slučaju, u odnosu na SPY i slično smeće koje je i dobro prolazilo i bilo hvaljeno THE SPY WHO DUMPED ME je ozbiljna kinematografija i treba da ga pogledaju svi one koje ovi žanrovi zanimaju a naročito filmadžije koje takvi hibridi i kreativno privlače.


Nikola Pontara postavljen za novog direktora SB u Beogradu\nTanjug 3. septembra 2021. 09:52\nBEOGRAD – Nikola Pontara postavljen je za novog direktora kancelarije Svetske banke u Srbiji, saopštila je SB.\nPontara će, kako je navedeno, upravljati programom i aktivnostima Svetske banke u Srbiji i sarađivaće sa Vladom Srbije, ostalim akterima i partnerima, kao i sestrinskim institucijama – IFC i MIGA, radi efikasnije realizacije programa u Srbiji.\nPontara je prethodno bio direktor kancelarije Svetske banke u Laosu, u okviru regiona Istočne Azije i Pacifika.\nPre toga je bio direktor kancelarije za Boliviju u regionu Latinske Amerike i Kariba. Takođe, radio je kao direktor kancelarije i programa sa sedištem u Jubi, u Južnom Sudanu, u regionu Afrike, sa fokusom na zdravstvo, obrazovanje i socijalnu zaštitu.\nPontara je doktor ekonomskih nauka i titulu je stekao na Fakultetu za orijentalne i afričke studije, pri Londonskom univerzitetu.\nPre Svetske banke, bio je angažovan od strane ODI instituta kao stručnjak pri Ministarstvu planiranja i finansija u Maputu, u Mozambiku, navedeno je u saopštenju.


Kritike zbog egipatske presude za novinare Al Džazire\nAmnesti Internešenel, predstavnici medija i advokati kritikovali su današnju presudu egipatskog suda trojici novinara katarske televizije Al Džazira na engleskom koji su na ponovljenom suđenju osuđeni na po tri godine zatvora.\nAustralijanac Piter Greste, Kanađanin egipatskog porekla Mohamed Fahmi i Egipćanin Baher Mohamed proglašeni su krivim po optužbama da su “širili lažne informacije” da bi podržali Muslimansko bratstvo, grupu bivšeg islamističkog predsednika Mohameda Mursija koga je vojska svrgnula 2013. godine.\nOni su uhapšeni u Kairu u decembru 2013. a na prvom suđenju 2014. izrečene su im kazne od sedam do deset godina zatvora. Ta presuda je poništena i slučaj vraćen na ponovno suđenje.\nU sudu su danas bili prisutni Fahmi i Mohamed koji su pušteni da se brane sa slobode u februaru, dok se Gresteu, koji je u februaru deportovan iz Egipta po ukazu predsednika, sudi u odsustvu. Policija je odmah odvela Fahmija i Mohameda po izricanju presude.\nPrepuna sudnica u kojoj su bili mnogobrojni predstavnici medija sa šokom je reagovala na presudu, prenose agencije.\nOrganizacija Amnesti internešenel je u saopštenju osudila presudu i navela da je time “odzvonilo slobodi izražavanja u Egiptu”.\nFilip Luter, predstavnik Amnestija, rekao je da se ovom presudom izvrgava ruglu egipatsko sudstvo i zatražio da novinari odmah budu oslobođeni. On je rekao da su oni zatvoreni samo zato što su koristili svoje pravo na slobodu izražavanja.\nAmal Kluni, advokatkinja za ljudska prava koja zastupa kanadskog državljanina Fahmija, takođe je kritikovala trogodišnje kazne i ukazala da su svi rekli da nema dokaza da se podrže optužbe.\n“Današnja presuda šalje opasnu poruku u Egiptu. Šalje poruku da se novinari mogu zatvoriti samo zato što rade svoj posao, što govore istinu i izveštavaju o događajima. I šalje opasnu poruku da ima sudija u Egiptu koji će dozvoliti svojim sudovima da budu instrumenti političke represije i propagande”, rekla je Amal Kluni.\nOna je izrazila nadu da će egipatski predsednik Abdeh Fatah el-Sisi pomilovati trojicu novinara.\nIzvršni direktor televizije Al Džazira na engleskom Džajls Trendl rekao je da je presuda “skandalozna i gnusna” i da su svi šokirani.\n“Ceo slučaj je jako politizovan i nije vođen na slobodan i fer način. Nema dokaza da su naše kolege na bilo koji način izmišljale vesti ili pomagale terorističkim organizacijama”, rekao je Trendl i dodao da ni u jednom trenutku tokom dugog suđenja nije bilo dokaza da potkrepe bilo koju od neosnovanih optužbi protiv novinara.\nTelevizija Al Džazira je u saopštenju navela da je to “namerni napad na slobodu medija”, a vršilac dužnosti televizije Al-Džazira na engleskom Mostefa Suag rekao je da presuda “suprotna logici i zdravom razumu”.\nEgipatski sudija je u obrazloženju presude rekao da novinari nisu bili registrovani u sindikatu novinara u Egiptu, da su uneli opremu u zemlju bez odobrenja egipatskih vlasti i da su širili lažne vesti i koristili hotel kao mesto emitovanja bez dozvole.


Privatni sektor predlaže uspostavljanje registra neporeskih nameta radi ukidanja parafiskala, proširenje mere poreskog oslobođenja početnika u poslovanju na nove kategorije privrednih subjekata, sprovođenje reforme paušalnog oporezivanja i proširenje obuhvata fiskalizacije.\nU četvrtak, 14. februara 2019, u Palati Srbije održana je sednica Stručne grupe za suzbijanje sive ekonomije, kojoj su prisustvovali predstavnici Vlade Republike Srbije, NALED-a, privrede okupljene u Savez za fer konkurenciju i Nemačke razvojne saradnje.\nNa sednici je razmatran koncept akcionog plana za primenu Nacionalnog programa za suzbijanje sive ekonomije u 2019. i 2020. i predstavljeni su preliminarni nalazi novog NALED-ovo istraživanja stavova privrede o sivoj ekonomiji koji će pomoći u razradi mera i aktivnosti koje će činiti akcioni plan. Kako je najavljeno, nacrt plana biće završen do kraja februara, dok će se pred Vladom Srbije naći u martu.\nVladimir Tipsarević, potpredsednik Saveza za fer konkurenciju, koji okuplja gotovo 30 društveno odgovornih kompanija i koje kao najveći poreski obveznici i poslodavci u Srbiji podržavaju borbu protiv sive ekonomije, rekao je na sednici da privreda insistira da država unapredi poslovno okruženje i omogući legalno poslovanje. On je istakao važnost daljeg smanjenja poreskog opterećenja dohotka, što u istraživanju koje je sproveo NALED čak 66% privrednika ističe kao ključni uzročnik sive ekonomije. Takođe, Tipsarević je dodao da privatni sektor predlaže uspostavljanje registra neporeskih nameta radi ukidanja parafiskala, proširenje mere poreskog oslobođenja početnika u poslovanju na nove kategorije privrednih subjekata, sprovođenje reforme paušalnog oporezivanja i proširenje obuhvata fiskalizacije.\nStručnu grupu za suzbijanje sive ekonomije čine predstavnici ministarstava finansija, pravde, privrede, rada, građevinarstva, trgovine, državne uprave, unutrašnjih poslova, Republičkog sekretarijata za javne politike, Poreske uprave, Uprave carina, Fiskalnog saveta i drugih institucija koje imaju nadležnost nad suzbijanjem poslovanja mimo propisa.\nAkcioni plan sadržaće pet grupa mera među kojima su unapređenje efikasnosti nadzora nad tokovima sive ekonomije, unapređenje rada Poreske uprave, uvođenje podsticajnih mera za fer konkurenciju, preduzetništvo i zapošljavanje, administrativno i parafiskalno rasterećenje privrede i jačanje svesti građana i privrede o značaju suzbijanje sive ekonomije.


Zaštita dece od zlostavljanja i zanemarivanja u porodici - Seminarski Diplomski Radovi\nDatum i vreme: 28-02-2020, 05:38 PM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Maturski radovi / Zaštita dece od zlostavljanja i zanemarivanja u porodici\nZaštita dece od zlostavljanja i zanemarivanja u porodici\nNasilje je svako nanošenje fizičkog i psihičkog bola drugom licu, činjenje i nečinjenje koje ugrožava fizički, psihički, emocionalni, seksualni i ekonomski integritet pojedinca koji nije u stanju da se samostalno zaštiti. Poslednjih godina centri za socijalni rad, domovi zdravlja, MUP i škole u Beogradu beleže porast nasilja u porodici, posebno nad decom zbog čega je zaštita ove populacije posebno važna. Svaki građanin je u obavezi da prijavi policiji i tužilaštvu, centru za socijalni rad, zdravstvenoj ustanovi, specijalizovanim službama, nevladinim organizacijama, SOS i Incest trauma centrima i dr, ukoliko primeti slučajeve bilo koje vrste zlostavljanja ili zanemarivanja dece u porodici.\nKada Centar za socijalni rad identifikuje zlostavljanje ili zanemarivanje po prijavi ili u okviru aktuelnog postupka, u obavezi je da po službenoj dužnosti pokrene postupak za zaustavljanje nasilja, što se posebno odnosi na maloletnu decu i radno nesposobna lica. Krivični zakon Republike Srbije sankcioniše nasilje kao krivično delo za koje je predviđena novčana ili kazna zatvora. Posebna socijalna i porodično-pravna zaštita predviđena je za maloletnike za koje se utvrdi da su zanemarivana ili zlostavljana (prijave, usmene ili pisane, o saznanjima da postoje takve pojave građani treba da dostave nadležnom odeljenju Gradskog centra za socijalni rad). Građani treba da znaju i imaju u vidu da je saradnja na relaciji škola, dom zdravlja ili neka druga zdravstvena ustanova, najbliža stanica policije i građana najefikasniji put u borbi protiv nasilja i zaštiti dece - žrtava nasilnika. Nisu dovoljna saznanja da u našem susedstvu i okruženju postoje zlostavljana deca već je naša građanska dužnost da takve slučajeve i prijavimo nekoj od navedenih institucija.\nMedicinski aspekti zaštite majke i deteta\nTrudnoća i porođaj su normalne fiziološke pojave, i ova dva životna događaja u većini slučajeva protiču bez problema. Ipak, trudnoća nosi izvestan rizik po majku i dete, zbog čega je veoma važno sprečiti, uočiti na vreme, i lečiti moguće komplikacije pre nego što ugroze zdravlje majke i deteta. U periodu trudnoće žena je posebno motivisana za unapređenje svog zdravlja i zdravlja čitave porodice. Taj period treba iskoristiti za promociju pozitivnih zdravstvenih poruka i edukaciju. Informišući pojedince i zajednicu o štetnim navikama i praksi koje mogu da ugroze zdravlje, i promocijom odgovarajuće zdravstvene zaštite, sprečiće se veliki broj komplikacija izazvanih trudnoćom. Dalje, pružanje informacija o kliničkim znacima i simptomima koji zahtevaju hitnu intervenciju višeg nivoa zdravstvene zaštite može da doprinese mobilizaciji cele zajednice u pravovremenom pružanju pomoći kada je zdravlje žene ili ploda posebno ugroženo. Ovo je posebno važno u sredinama u kojima se većina porođaja obavlja u kućnim uslovima, i u kojima se veliki broj porođaja obavlja bez stručne pomoći.\nRano uključivanje žene u sistem zdravstvene zaštite i pružanje odgovarajućih zdravstvenih usluga (lekarski pregledi, laboratorijska i druga ispitivanja) omogućavaju rano otkrivanje i pravovremeno lečenje komplikacija. Prvu posetu trudnici treba iskoristiti za upoznavanje trudnice sa njenim zakonskim pravima u vezi trudnoće i materinstva (trudničko bolovanje, pravo na bolovanje zbog zdravstvenog stanja deteta, socijalna zaštita nezaposlene trudnice, socijalna zaštita posle porođaja). U sklopu postpartalne zdravstvene zaštite obavezna je kućna poseta babinjari i novorođenčetu, koja započinje sutradan po izlasku majke iz bolnice, i na-stavlja se u pet uzastopnih poseta. Patronažna sestra nastavlja nadzor nad novorođenčetom i majkom do kraja prvog meseca. Ženama u toku trudnoće, porođaja i materinstva, kao i u vezi sa planiranjem porodice, deci, školskoj deci i studentima – grupacijama stanovništva koje su, zbog generativne funkcije, odnosno rasta i razvoja, izložene povećanom riziku oboljevanja i umiranja, obezbeđuje se potpuna zdravstvena zaštita. Zdravstvena zaštita utvrđena ovim programom obezbeđuje se i ženama, deci, školskoj deci i studentima koji imaju boravište na teritoriji Republike Srbije i status izbeglog, odnosno prognanog lica.\nPored zdravstvene zaštite obezbeđuje se i zdravstvena zaštita od zaraznih bolesti, onkološka zdravstvena zaštita, zdravstvena zaštita od šećerne bolesti i preventivna stomatološka zdravstvena zaštita. U pogledu dostupnosti zdravstvene delatnosti i zdravstvene zaštite, ženama, deci, školskoj deci i studentima, nezavisno od njihovog imovinskog stanja, verske i nacionalne pripadnosti i mesta prebivališta ili boravišta, odnosno školovanja, obezbeđuju se približno isti uslovi na celoj teritoriji Republike Srbije.\nOčuvanje i unapređenje zdravlja i zdravstvene zaštite žena, dece, školske dece i studenata, je organizovana i sveukupna delatnost društva u čijem obezbeđivanju i sprovođenju učestvuju: roditelji, predškolske i školske ustanove, fakulteti i druge obrazovne i kulturne ustanove; ustanove socijalne zaštite, preduzeća; radio, štampa i televizija, humanitarne, verske, sportske i druge organizacije, zajednice i udruženja; lokalne zajednice, opštine, gradovi, autonomne pokrajine i Republika. U obezbeđivanju i sprovođenju zdravstvene zaštite posebne zadatke imaju zdravstvene ustanove i zdravstveno osiguranje. U obezbeđivanju uslova za zdravstvenu zaštitu žena i dece (pomoć) u lekovima, zdravstveno-vaspitnim sredstvima, medicinskoj opremi, sanitetskim vozilima, edukaciji kadrova i dr.) učestvuju UNICEF, SZO i druge međunarodne humanitarne organizacije, u skladu sa svojim planovima i programima.\nZaštita ličnosti derrick 0 887 07-02-2013 08:38 PM\nMeđunarodna zaštita životne sredine Maja 0 1,809 20-07-2012 03:48 PM\nZdravstvena zaštita sportista Maja 0 1,652 21-03-2012 05:09 PM\nZaštita životne sredine 2 Maja 0 3,013 08-02-2012 11:35 AM\nZaštita retkih ptica Srbije Maja 0 1,810 08-02-2012 11:30 AM


Džaferović čestitao Emmanuelu Macronu i Robertu Golobu na pobjedi\nPredsjedavajući Predsjedništva Bosne i Hercegovine Šefik Džaferović čestitao je Emmanuelu Macronu i Robertu Golobu na pobjedi na izborima u Francuskoj i Sloveniji.\n‘Predsjedniče Macron, upućujem vam čestitke povodom ubjedljive pobjede na izborima u Republici Francuskoj. Vaša pobjeda je izuzetno značajan signal, koji su građani Francuske demokratski iskazali, u ovom delikatnom trenutku za Evropu kao i cijeli svijet’ – kazao je.\nVjeruje da će nastaviti unapređivati i jačati prijateljske odnose država, u korist građana, kao i da će Bosna i Hercegovina, uz snažnu podršku Francuske, napredovati na svom putu ka Evropskoj uniji i NATO savezu.\n‘Poštovani gospodine Golob, primite moje srdačne čestitke na pobjedi na parlamentarnim izborima u Republici Sloveniji. Vjerujem da će Republika Slovenija i Bosna i Hercegovina kao dvije prijateljske države, koje imaju izuzetno snažne veze, nastaviti razvijati i jačati svoje odnose, kao i da ćemo imati podršku na našem euroatlanskom putu. Radujem se budućoj saradnji’ – navodi se u čestitci Golobu, saopćeno je iz Predsjedništva BiH.


Osigurati odgovorno trošenje javnih sredstava i novca građana\nCentri civilnih inicijativa pozivaju Kolegij i Skupštinu da razmatraju izvještaj o finansijskoj reviziji i obavežu institucije da realiziraju revizorske preporukE\nAl. B. 12.05.2022\nBPK GORAŽDE Osigurati odgovorno trošenje javnih sredstava i novca građana\nCentri civilnih inicijativa (CCI)pozivaju Kolegij i Skupštinu BPK Goražde da razmatraju izvještaj o finansijskoj reviziji i obavežu institucije da realiziraju revizorske preporuke kako bi se osiguralo odgovorno trošenje javnih sredstava i novca građana BPK Goražde.\nIz CCI-a navode da je Ured za reviziju institucija u FBiH u 2021. godini objavio Izvještaj o finansijskoj reviziji Bosansko-podrinjskog kantona Goražde za 2020. godinu, koje sadrži mišljenje sa rezervom za finansijske izvještaje i mišljenje sa rezervom za usklađenost poslovanja sa zakonskim propisima. Revizori su identificirali slabosti i propuste i dali preporuke za njihovo otklanjanje. Kako se navodi, u izvještaju o finansijskoj reviziji institucija BPK Goražde navedene su 22 preporuke, od čega je šest novih, a čak 16 ponovljenih preporuka koje su date i u ranijem izvještaju o finansijskoj reviziji za 2018. godinu.\n-\tSve dok Skupština ne preuzme nadzor nad revizorskim nalazima i preporukama, institucije su ohrabrene da i dalje ignorišu revizorske preporuke i ponavljaju greške kontinuirano. Očekujemo da Kolegij omogući da na narednoj sjednici Skupštine BPK, jedna od tačaka dnevnog reda bude upravo navedeni revizorski izvještaj, čime bi se stvorili uslovi za vršenje javnog nadzora nad utroškom javnih sredstava kroz praćenje realizacije revizorskih preporuka i otklanjanja nepravilnosti - saopćeno je iz Centara civilnih inicijativa.\nCCI izdvojio sarajevsku općinu kao primjer loše prakse za unapređenje života građana\n30.08.2021 u 08:58\nCCI o radu Gradskog vijeća: Niti jedna mjera nije bila posvećena boljem životu građana\n29.06.2021 u 12:07\nCCI BPK Goražde


RTCG - Radio Televizija Crne Gore - Nacionalni javni servis :: Svijet :: "Nuklearni program Sjeverne Koreje ostao netaknut"\nEKSPERTI UN-A 06. 02. 2019. 07:47 >> 07:16 0\nEksperti Ujedinjenih nacija (UN) su saopštili da je sjevernokorejski nukearni i program balističkih raketa "ostao netaknut".\nEkspeti UN naveli su i da se on širi i testira kako bi spriječio glavne eventualne napade.\nU ekspertskom izvJeštaju za Savjet bezbjednosti UN, u koji je danas imao uvid Asošijetid pres, piše da Sjeverna Koreja tako đe nastavlja da zaobilazi sankcije UN, što uključuje, između ostalog, i masovni transfer nafte i uglja "sa broda na brod".\nOni su saoštili i da su istraživali "sajber napade protiv više zemalja članica sa namjerom da se izbjegnu finansijske sankcije".\nIzvještaj je poslat članicama Savjeta bezbjednosti u vrijeme dok se američki predsjednik Donald Tramp priprema za drugi susret sa liderom Sjeverne Koreje Kim Džong Unom sa ciljem da Korejsko poluostrvo pretvori u zonu bez nuklearnog oružja.\n"Zaplijena broda imaće posljedice"\nSjevernu Koreju zahvatila jaka suša


POLITIČKI ŠEF DRITANA ABAZOVIĆA RAZBJESNIO BEOGRAD: 'Neću podržati Vladu koja nije ekspertska' | Slobodna Bosna\nPOLITIČKI ŠEF DRITANA ABAZOVIĆA RAZBJESNIO BEOGRAD: "Neću podržati Vladu koja nije ekspertska"\nPredsjednik Političkog savjeta GP URA Žarko Rakčević ocijenio je sinoć za TVCG kako je ekspertska Vlada najbolje rješenje, ocijenivši da su građani na izborima 30. avgusta glasali za promjene, ali ne i demontiranje Crne Gore.\nPolitički savjet GP URA je instistirao, podsjeća Rakčević, da Vlada bude ekspertska, s oročenim mandatom, koja bi provela demontažu sistema, usvojila zakone o porijeklu imovine i lustraciji i stvorila uslove za prve fer-izbore.\n"Ukoliko to bude vVada sastavljena od političara i ukoliko prevagnu neki drugi interesi, a ne želja za demontažu sistema, ako se krene s demontažom Crne Gore, a ne sistema, ja ću definitivno glasati protiv", poručio je Rakčević, koga beogradski mediji otvoreno optužuju da se protivi namjerama prosrpskih partija da u novoj vlasti Crne Gore preuzme ključne poluge vlasti.\nRakčević je, u emisiji "Intervju" na RTCG, podsjetio da je URA i u predizbonom periodu insistirala na ekspertskoj, a ne na partitokratskoj Vladi.\n"Nije smisao bio, iz ugla GP URA, da jedna partitokratija DPS-a i njenih koalicionih partnera bude zamijenjena drugom... Doživljavali smo da ta ekspertska Vlada ima ograničen mandat, da je smisao da se dođe do stvaranja uslova za slobodne izbore", rekao je Rakčević.\nPolitički savjet GP URA podržava orijentaciju rukovodstva da se istraje na konceptu ekspertske Vlade.\n"Kao što je dobro da su Bošnjaci, Albanci, Hrvati integrisani u građansku državu Crnu Goru, tako nije dobro da veliki broj Srba koji doživljava Crnu Goru kao svoju državu, nije preuzeo odgovornost za oporavak i razvitak građanske Crne Gore", kazao je Rakčević.\nRakčević navodi da, u suprotnom, nikad ne bi bilo promjena u Crnoj Gori, odnosno ostao bi status quo.\n"Način vladanja DPS-a je svaki dan sve više desetine i stotine ljudi, s klijentelizmom i lošim rukovođenjem i lošim rezultatima, gurao od Crne Gore", ocijenio je Rakčević.\nGrađani su na proteklim izborima glasali za promjene, ali ne i za demontiranje Crne Gore, navodi Rakčević. Smatra da na izborima nije pobijedio srpski narod, kako su ocjenjivali iz DF-a, jer "bi to značilo da je izgubio neki drugi narod".\n"Istraživanja javnog mnijenja pokazuju da svega 20 odsto građana dovodi u pitanje nezavisnost Crne Gore", rekao je on.\nRakčević je podsjetio da su, nakon izbora 2016., lideri DF-a nudili Bošnjačkoj stranci da sama formira Vladu kako bi došlo do promjena u Crnoj Gori.\nDijalogom sa SPC-om naći rješenja\nRakčević je ocijenio da se Srpska pravoslavna crkva miješala u politiku u Crnoj Gori, ali i da je s njom godinama u poslovima bio DPS, a ne on ili GP URA.\nOn je negirao tvrdnje da je lider pokreta Dritan Abozović pod njegovim tutorstvom i ponovio kako je uvjeren da će URA biti garant demokratske, sekularne, evropske i građanske Crne Gore.\n"Ja vjerujem u to kao osnivač. Ako URA skrene s tog puta, ja u njoj neću biti ni minuta. To mogu da garantujem. Isto kao što sam siguran da građani Crne Gore neće dopustiti da se neko igra s njima i da se dovede u pitanje državnost Crne Gore i njen evropski put", rekao je Rakčević.\nOn očekuje da će i DPS na vanrednom Kongresu napraviti promjene koje će, kako je rekao, biti ljekovite.\nKNEŽEVIĆ ŠOKIRAO CRNU GORU: „Amfilohije je tražio da poslušamo Dritana Abazovića, Krivokapić i URA su nas doveli…“


Srpski naučnici tokom prethodne godine objavili 872 knjige\nSrpski naučnici tokom prethodne godine objavili 872 knjige – Personal magazin\nNačnoistraživačke organizacije u Srbiji tokom 2012. godine objavile su ukupno 872 izdanja. Sve ove knjige, monografije i stručne publikacije će biti predstavljene na predstojećem Beogradskom sajmu knjiga, na štandu Centra…\nNačnoistraživačke organizacije u Srbiji tokom 2012. godine objavile su ukupno 872 izdanja. Sve ove knjige, monografije i stručne publikacije će biti predstavljene na predstojećem Beogradskom sajmu knjiga, na štandu Centra za promociju nauke.\nOve naučne publikacije objavila su ukupno 102 izdavača, a među njima su najbrojnije institucije iz oblasti društvenih i humanističkih nauka koje tradicionalno objave najviše izdanja svake godine.\nNaučnoistraživačke organizacije koje su ove godine objavile najviše knjiga su Filozofski fakultet Univerziteta u Novom Sadu sa 55 i Filozofski fakultet Univerziteta u Beogradu sa 35 izdanja, zatim Institut za političke studije sa 29 i Učiteljski fakultet iz Beograda sa 28 izdanja. Pored toga, Zadužbina Andrejević, specijalizovana za izdavanje naučnih dela, doktorskih, master, kao i drugih radova iz sfere nauke i obrazovanja, izdala je više od 100 publikacija.\nNaučna izdanja iz 2012. godine kategorisana su u ukupno 12 oblasti: biotehničke, društvene, medicinske, prirodno-matematičke, tehničko-tehnološke i humanističke nauke, zatim izdavaštvo univerziteta, Srpske akademije nauka i umetnosti, izdanja stručnih društava, Zadužbine Andrejević, Zavoda za intelektualnu svojinu, kao i publikacije Centra za promociju nauke, sa ukupno sedam novih izdanja.\nSva ona će tokom trajanja Sajma knjiga u Beogradu, koji se održava od 21. do 28. oktobra, biti predstavljene na štandu Centra za promociju nauke u Hali 2 Beogradskog sajma. Na ovom štandu koji svojim modernim dizajnom simbolizuje informatički oblak, Centar za promociju nauke organizuje i bogat tribinski i predavački program.\nSrpski naučnici tokom prethodne godine objavili 872 knjige was last modified: October 17th, 2012 by Redakcija\nCentar za promociju naukeFilozofski fakultetknjigenaučnicinaukaSajma knjigaZadužbina Andrejević\nOdržan SQL Server 2012 seminar\nModernizovana MT:S mreža u celoj Srbiji


Ovdje se nalazite: Vijesti Rat i Zlocini Mehmed Sadiković svjedočio na suđenju za zlocine u Serdarima\nOdgovarajući na pitanja odbrana, svjedok Tužilaštva BiH Mehmed Sadiković rekao je da je akcija TO-a u septembru 1992. bila širih razmjera i da je uključivala zarobljavanje artiljerijskog oružja Vojske Republike Srpske (VRS) te spajanje odvojenih sela kod Kotor Varoša u kojima su živjeli Bošnjaci.\n“Po priči koju znam, Sead nije bio u akciji na Serdare. Sead i grupa ljudi borili su se na lokaciji bliže njegovom selu”, kazao je Sadiković, koji je sa svjedočenjem počeo početkom ovog mjeseca.\nKako je tada ispričao, on je bio protiv napada na srpska sela, te da je nekoliko dana poslije čuo da su u napadu na Serdare ubijeni srpski civili. Prema iskazu svjedoka, napad je organizovao njegov rođak Besim Čehić, koji je preminuo.\nOdgovarajući na pitanje Menzilovog branioca Adila Draganovića, svjedok je potvrdio da je s njim razgovarao u Sarajevu, ali da misli da je to bilo prije nego što ga je tužilac Dragan Čorlija saslušao u istrazi.\nPrema optužnici, u napadu koji se dogodio 17. septembra 1992. godine u Serdarima ubijeno je 16 civila srpske nacionalnosti.\nZa učešće u ovom napadu, zajedno sa Menzilom, sudi se Rasimu Lišančiću, Mirsadu Vatraču i Fikretu Planinčiću, nekadašnjim vojnicima TO-a u Kotor Varošia, prenosi BIRN - Justice Report.\nSuđenje će biti nastavljeno 10. jula, kada će biti ispitan novi svjedok Tužilaštva BiH.


RTS :: Optimizam korisniji za srce\nNauka Optimizam korisniji za srce\nnedelja, 30. avg 2009, 12:52 -> 14:12\nOptimizam korisniji za srce\nŽene koje osećaju beznađe izloženije su srčanim bolestima, tvrde američki naučnici sa Univerziteta Minesote. Ustanovili da optimizam može da predstavlja prevenciju od ovih bolesti.\nOsećanje beznađa kod žena povećava rizik od šloga, ustanovili su američki stručnjaci sa Univerziteta Minesote.\nInače zdrave žene, koje hronično osećaju beznađe, češće imaju naslage u vratnim arterijama koje mogu da izazovu šlog, a veruje se da su izloženije i srčanim bolestima.\nMnoge studije su dovodile u vezu depresiju i povećanu sklonost srčanim oboljenjima, a neke su ukazale da optimizam može da predstavlja i prevenciju od ovih bolesti.\nAmerički tim, međutim, nije želeo da se bavi depresivnim ženama (kod kojih postoji opštiji problem sa spavanjem, apetitom i ukupnim raspoloženjem) nego samo onima koje tokom dužeg vremena osećaju beznađe.\nU njihovom istraživanju je učestvovalo 559 žena, prosečne starosti 50 godina, koje nisu patile od kardiovaskularnih bolesti niti su imale povišen pritisak. Eventualno beznađe ispitanica mereno je upitnikom o budućnosti i ličnim ciljevima, dok je kontrola zdravlja uključivala i proveru debljine vratnih arterija uz pomoć ultrazvuka.\nUtvrđeno je da su arterije deblje u proseku za 0,02 mm kod onih žena koje su izrazile beznađe u pogledu budućnosti i realizacije ličnih ciljeva. To predstavlja medicinski značajnu razliku, čak i kada se u obzir uzmu i drugi rizični faktori kao što su godine, rasa, prihodi i slično.\nRukovodilac studije Suzan Everson-Rouz ističe da su nužne dodatne studije koje bi otkrile do kakvih psiholoških promena dolazi kod žena koje osećaju dugotrajno beznađe i kako te promene deluju na organizam.\nDodatna isptivanja mogla bi da uključe i praćenje nivoa kortizola, poznatog kao "hormon stresa".\n"U svakom slučaju, žene koje tokom dužeg perioda osećaju beznađe, trebalo bi da znaju da to može loše da deluje i na njihovo fizičko zdravlje i da traže pomoć", apeluje Everson.\n(nedelja, 30. avg 2009, 21:46) - anonymous [neregistrovani]\nkoka i jaje\nsta je starije zdravlje ili optimizam?\nEtarska ulja podmlađuju organizam\nIndijski satelit bez kontrole\nLansiran šatl "Diskaveri"\nPronađena grobnica na Kritu stara tri milenijuma\n0° C 1° C -2° C 0° C 2° C 3° C


"Odnosi Beograda i Prištine ključni za Kosovo i region"\n"Vlada Kosova treba puno više da radi na razvijanju odnosa sa Beogradom", kazao je analitičar Nedžmedin Spahiu rezimirajaću prethodnu godinu za koju kaže da je u političkom pogledu bila uspešna.\nPrema mišljenju analitičara Nedžmedina Spahiua prethodnu godinu obeležili su lokalni i parlamentarni izbori, koji su, kako kaže, bili demokratski.\n"Prethodni su bili prava farsa, gde je bila zastupljena krađa glasova. U srpskoj zajednici je bilo problema jer su vlasti u Beogradu podržali Srpsku listu. Mislim da im to nije trebalo jer nije bilo u interesu Srba na Kosovu, a ni Srbije kao države", kazao je Spahiu i dodaje da su "izbori u srpskoj zajednici mogli biti bolji".\nVlada Kosova je u prethodnoj godini imala uspeha, smatra Spahiu ali "ima još dosta toga da se uradi".\n"Vlada je do sada postigla nekoliko uspeha time što se založila za neke odluke, što prethodna vlada nije uspela da uradi, ali posustuje u spoljnim odnosima. Mislim da se susret dogodio samo sa makedonskim i albanskim premijerom, ali ne više od susreta u Briselu. Mislim da Vlada Kosova treba puno više da radi u razvijanju odnosa sa Beogradom i ostalima. Ipak odnosi između Beograda i Prištine su ključni ne samo za Kosovo već i za razvitak celog regiona", kazao je Spahiu.\n05.03.2021 Saobraćajna nesreća u Gračanici, povređeno dvanaestogodišnje dete (1870)\n06.03.2021 Donja Gušterica: Mladić se razneo bombom (981)\n05.03.2021 Pasjane: Protest zbog zapošljavanja u Zdravstvenom centru (839)\n05.03.2021 Sud će ponovo raspravljati o pritvoru sedmorice mladića zbog tuče u Lapljem Selu (569)\n05.03.2021 OG: Na kovid-19 pozitivno još 13 osoba (298)


Konvoj pristalica predsednika Trampa u Njujorku, 1. novembra 2020.\nFBI istražuje incident u kome je konvoj vozila sa zastavama podrške reizboru predsednika Donalda Trampa okružio autobus kojim su putovali saradnici iz izborne kampanje demokratskog kandidata Džoa Bajdena, na jednom autoputu u Teksasu.\nVideo snimak incidenta, koji se dogodio u petak, retvitovao je Tramp u subotu sa porukom "VOLIM TEKSAS!" - što je navelo Bajdenovu kampanju da otkaže najmanje dva skupa u Teksasu, dok su demokrate optužile predsednika da podstiče svoje pristalice da zastrašuju političke protivnike.\nNa video snimku, vidi se veliki broj kamioneta i džipova sa Trampovim zastavama kako okružuju autobus Bajdenovog izbornog štaba na autoputu između San Antonija i Ostina.\nIz Bajdenovog štaba je saopšteno da je Trampov karavan pokušao da primora autobus da uspori i skrene sa puta.\nNa video snimku koji je emitovao CNN, vidi se kamionet sa Trampovom zastavom kako izlazi iz svoje trake i pribija uz drugo vozilo koje je putovalo u konvoju sa Bajdenovim autobusom. Dnevnik Teksas Tribjun objavio je da je vozilo uz koje se pribio kamionet vozio jedan Bajdenov saradnik iz izbornog štaba.\nPrema saopštenju Bajdenovog štaba, saradnici demokratskog kandidata koji su putovali autobusom nazvali su policiju da prijave incident, a lokalna policija je odgovorila na pozive i pomogla autobusu da stigne do svoje destinacije.\n"FBI u San Antoniju je upoznat sa incidentom i vodi istragu", navela je u imejlu agenciji Rojters specijalni agent Mišel Li, portparolka Federalnog istražnog birao u San Antoniu. "U ovom trenutku nemamo više informacija."\nU nedelju uveče, Tramp je na Tviteru kritikovao FBI-jevu istragu njegovih pristalica, navodeći: "Po mom mišljenju te patriote nisu uradile ništa loše."\nNa predizbornom mitingu u Mičigenu u nedelju, Tramp je pitao publiku: "Da li ste videli naše ljude juče? Oni su čuvali njegov autobus."\nKomentarišući incident tokom kampanje u Filadelfiji u nedelju, Bajden je izjavio: "Nikada nismo videli ništa slično. Barem nikada nismo imali predsednika koji misli da je tako nešto - dobro."\nNi Bajden ni njegova kandidatkinja za potpredsednicu SAD, senatorka Kamala Haris, nisu bili u autobusu. Teksas Tribjun je objavio da je među putnicima bila bivša članica državnog Senata Teksasa Vendi Dejvis, koja se kandiduje za mesto u Predstavničkom domu u američkom Kongresu.\nIncident na autoputu dogodio se u trenutku kada ankete pokazuju neočekivano tesnu trku između Bajdena i Trampa u Teksasu, koji je godinama bio pouzdano republikansko uporište.\n"Umesto da se upuste u produktivne razgovore o drastično različitim vizijama Džoa Bajdena i Donalda Trampa o budućnosti naše zemlje, Trampove pristalice u Teksasu su rešile da ugroze bezbednost naših saradnika, osoblja i pristalica", saopštio je portparol Bajdenove kampanje u Teksasu Tarik Toufik, uz poruku "Vidimo se 3. novembra."\nPredsedavajući Republikanske partije u Teksasu Alen Vest u saopštenju je odbacio medijske izveštaje o incidentu kao "nove lažne vesti i propagandu", dodajući "Pripremite se da izgubite... prestanite da me zamarate."\nTeksas nije jedino mesto gde su konvoji Trampovih pristalica izazvali konsternaciju. Na društvenim medijima vide se vozila sa Trampovim zastavama kako blokiraju saobraćaj na mostu Vajstoun preko Ist Rivera u njujorškoj opštini Bronks.\nLokalni mediji prijavili su u nedelju slične blokade saobraćaja na autoputu (Garden Stejt Parkvej) u Nju Džersiju i mostu preko reke Hadon koji spaja njujorške okruge Vestčester i Roklend.\nViše od 90.000 novozaraženih za 24 sata, nekoliko dana uoči izbora


12. april 2016. Treći sastanak Odbora za sprovođenje Sporazuma o stabilizaciji i pridruživanju Evropske unije i Srbije u Briselu\nIspred Narodne skupštine sastanku prisustvuje kopredsedavajući zajedničkog Parlamentarnog odbora za stabilizaciju i pridruživanje EU-Srbija, dr Vladimir Orlić.\nU prvom delu sastanka, u obraćanju predstavnika Evropske komisije i šefa pregovaračkog tima Srbije rečeno je da pripreme za pregovore nesmetano teku, da je Srbija pokazala izuzetnu solidarnost i spremnost za učešće u rešavanju aktuelne migrantske krize, kao i posvećenost i saradnju u pregovorima sa Prištinom.\nOrlić je informisao prisutne o zakonodavnim i nadzornim aktivnostima Narodne skupštine, radnih tela i samih narodnih poslanika u prethodnoj godini. Poseban akcenat stavljen je na raspravu o zakonskim predlozima, uključivanju predstavnika udruženja građana u zakonodavni i nadzorni proces i ulozi Narodne skupštine u procesu pregovora sa Evropskom unijom. Izraženo je zadovoljstvo povećanim učešćem radnih tela Narodne skupštine u razmatranju pregovaračkih pozicija i akcionih planova, kao i stalnim dijalogom sa predstavnicima udruženja građana.\nU nastavku prvog dela sastanka razgovaralo se o reformi javne uprave i javnih finansija, lokalnoj samoupravi, regionalnoj saradnji, spoljnoj i bezbednosnoj politici. U drugom delu sastanka razgovaraće se o ispunjenosti ekonomskih kriterijuma i implementaciji Sporazuma o stabilizaciji i pridruživanju.


CKKS – Ekipa Četvrte gimnazije Ilidža (CKO Ilidža) najuspješnija na 15. Državnom takmičenju iz pružanja prve pomoći\nEkipa Četvrte gimnazije Ilidža (CKO Ilidža) najuspješnija na 15. Državnom takmičenju iz pružanja prve pomoći\npro 12, 2016 Administrator Novosti Komentari isključeni za Ekipa Četvrte gimnazije Ilidža (CKO Ilidža) najuspješnija na 15. Državnom takmičenju iz pružanja prve pomoći\nU organizaciji Društva Crvenog krsta/križa Bosne i Hercegovine, 10.12.2016. godine u Mostaru održano je 15. Državno takmičenje iz pružanja prve pomoći. Na takmičenju je učestvovalo ukupno 12 ekipa, 6 u kategoriji omladine i 6 u kategoriji podmlatka, a odvijalo se na 5 radnih poligona.\nTakmičari su imali priliku demonstrirati stečene vještine i znanja iz oblasti pružanja prve pomoći na isceniranim nesrećama: saobraćajni udes, priliv migranata, nesreća u minskom polju, nesreća u pilani i nesreća na građevini- pad sa skele.\nPrvo mjesto u kategoriji omladine osvojila je ekipa Četvrte gimnazije Ilidža (CKO Ilidža),\nekipa u sastavu: Ajša Jašarević – kapiten ekipe i članovi ekipe: Medina Selimić, Belma Muratović, Laila Plojović, Amra Muratović i Selma Suljić.\nDrugo mjesto ekipa OŠ “Pofalići” – kategorija podmlatka (OOCK Novo Sarajevo),\nekipa u sastavu: Amina Ibišević – kapiten ekipe i članovi ekipe: Amina Sabljica, Amina Feta – Hasković, Nejra Šaljić, Dženita Džaka i Irnesa Mehić.\nEkipa Četvrte gimnazije Ilidža predstavljat će Bosnu i Hercegovinu za predstojećem Evropskom takmičenju iz pružanja prve pomoći.\nJAVNI POZIV za prijavu kandidata za sticanje certifikata za spasioca na bazenima 18. Federalno takmičenje ekipa osnovnih škola iz programa “Upozoravanje na opasnost od mina”


Obama otkazao svoje predizborne aktivnosti treći dan – Nadlanu.com\nObama otkazao svoje predizborne aktivnosti treći dan\nObjavljeno 30. okt 2012. / 16:26:04\nVAŠINGTON, 30. oktobra 2012. (Beta-AFP) – Američki predsednik Barak Obama otkazao je sve svoje predizborne aktivnosti i treći dan za redom zbog jake oluje koja je zahvatila severoistočni deo SAD i nanela velike štete, javila je Bela kuća.\nObama je prethodno otkazao sve predizborne skupove juče i danas, nedelju dana uoči predsedničkih izbora 6. novembra koji će prema anketama imati veoma tesan rezultat.\nBela kuća je saopštila da predsednik neće učestvovati na dogadjajima ranije zakazanim za sredu u Ohaju, jednoj od najvažnijih neopredeljenih država koje mogu biti odlučujuće za izbore.\nPredsednik će ostati u Vašingtonu da nadzire prolazak oluje i učestvovanja saveznih vlasti u sredjivanju sitaucije nakon oluje, rekao je portparol Bele kuće Džej Karni.\nUragan Sendi koji je oslabio u post tropsku oluju velikom snagom udario je severoistok SAD u noći od ponedeljka na utorak, odneo 16 života i naneo velike štete posebno u državama Nju Džersi i Njujork.\nDanas ni Obama ni njegov rival republikanac Mit Romni nisu želeli da izgledaju kao da koriste uragan za ciljeve izborne kampanje.\nDela bitnija od reči


Sirijska vojska oslobodila tri provincije - 02.08.2018, Sputnik Srbija\nSirijska vojska oslobodila tri provincije\nDamask je, uz podršku Vazdušno-kosmičkih snaga Rusije, uspostavio kontrolu nad teritorijama provincija Suvejda, Dera i Kunejtra, izjavio je na brifingu... 02.08.2018, Sputnik Srbija\nvesti, svet, izrael\n12:14 02.08.2018 (Osveženo: 12:42 02.08.2018)\n© AFP 2021 / Youssef KARWASHANSirijske vladine snage u provinciji Dara\nDamask je, uz podršku Vazdušno-kosmičkih snaga Rusije, uspostavio kontrolu nad teritorijama provincija Suvejda, Dera i Kunejtra, izjavio je na brifingu načelnik operativne uprave Generalštaba Oružanih snaga Rusije general-pukovnik Sergej Rudskoj.\nJug Sirije opet meta izraelskih aviona\n2 Avgust 2018, 11:44\n„Tokom operacije sirijskih oružanih snaga, uz podršku Vazdušno-kosmičkih snaga Rusije, potpuno su uništene bande DAEŠ-a i Nusra fronta i ustanovljena je kontrola na teritoriji provincija Suvejda, Dera i Kunejtra“, rekao je Rudskoj.\nOn je dodao da su borbe na jugozapadu Sirije vođene samo protiv terorista DAEŠ-a i Nusra fronta, dok se u područjima koje kontroliše umerena opozicija vrši pomirenje.\nOn je dodao da su militanti prihvatili da po svojoj želji ili iskoriste amnestiju, polože oružje i vrate se mirnom životu, ili da sa porodicom odu u provinciju Idlib. Međutim, najveći broj je izrazio želju da ostane u svom mestu.\n„U područjima uz zonu Tanf, koju kontrolišu američki vojnici, primetno je povećanje grupe militanata DAEŠ-a koji izvode terorističke napade u provincijama Sevejda i Rif Damask i pokušavaju da organizuju upade u pravcu Palmire i Dejr el Zora“, dodao je on.\nRudskoj je zaključio da je ruska avijacija i sirijske vladine snage zajedno otkrivaju i uništavaju.


Preduzeće Medius je poslednja tri dana tradicionalno podelilo 3.000 Novogodišnjih paketića. Deda mraz i Dobra vila su u svim prodajnim objektima Mediusa delili besplatno paketiće mališanima. Ovo je tradicionalna akcija koju Medius organizuje svake godine, rekla je Jelena Krunić, zamenica direktora Mediusa je u izjavi za RTV Stara Pazova: -Mi u Mediusu\ntradicionalno dočekujemo Novu godinu zajedno sa našim najmlađim potrošačima. Ove godine smo uspeli zahvaljujući našem pozitivnom poslovanju da obezbedimo čak 3.000 paketića za naše najmlađe sugrađane i nadamo se da su oni zadovoljni ovom akcijom isto koliko i mi u Mediusu. I u budućnosti ćemo nastaviti da se bavimo ovakvim akcijama, izjavila je Jelena Krunić, čestitala božićne i novogodišnje praznike. Inače, u Mediusovom objektu u Vojki podeljeno je 300, u Inđiji 250, po 700 paketića u Novoj Pazovi, Banovcima, Staroj Pazovi i Golubincima.


Obilježeno 20 godina od stradanja Srba u zapadnoj Krajini - www.mrkonjic-grad.com\nVijence su položili izaslanik predsjednika Republike Srpske Miladin Dragičević, delegacija Narodne skupštine Srpske, delegacija Vlade koju je predvodio ministar rada i boračko-invalidske zaštite Milenko Savanović, te ministar za rad, zapošljavanje, boračka i socijalna pitanja Srbije Aleksandar Vulin.\nNa spomen-obilježje vijence su položile i delegacije opština Mrkonjić Grad, Šipovo, Istočni Drvar, Republičke organizacije porodica zarobljenih i poginulih boraca i nestalih civila, Boračke organizacije Republike Srpske, Saveza logoraša Srpske i Trećeg pješadijskog /Republika Srpska/ puka Oružanih snaga BiH.\nVijence su položile i delegacije boračkih organizacija iz Mrkonjić Grada, Šipova, Jezera i Ribnika.\nHrvatska regularna vojska sa jedinicama Armije BiH i HVO-a 1995. godine napala je 13 zapadnokrajiških opština sa većinskim srpskim stanovništvom - Ripač, Petrovac, Drvar, Grahovo, Glamoč, Ključ, Sanski Most, Mrkonjić Grad, Šipovo, Srbobran, Jajce, Kupres i Krupa na Uni.\nU ovoj akciji učestvovao je i Peti korpus Armije BiH na čelu sa Atifom Dudakovićem, o čemu postoji video-zapis na kome se vidi kako on izdaje naredbu da se uništi sve što je srpsko na ovim prostorima.


BESPLATAN „Porodični dan” u Savremenoj na Novom Beogradu | Edukacija\n„Porodični dan” namenjen je celoj porodici – deci uzrasta od 5 do 12 godina i njihovim roditeljima, koji će zajedno učestvovati na interaktivnim, edukativnim i kreativnim radionicama, a zabava za sve je zagarantovana!\nPrijave su potpuno BESPLATNE! Obezbedite vaše mesto na vreme!\nBaš je lepo u Savremenoj, oni su zaista oduševljeni svime, posebno robotima i igricama. Dosta vremena su proveli tamo gde su različiti sportovi, jer se i inače bave sportom i vole ga, to ih zanima. Srećna sam što nisu zavisni od igrica, a ovde je na pravi način prikazano kako tehnologija može da bude od koristi u obrazovanju i učenju – istakla je Lidija, koja je sa svojom decom prisustvovala jednom od prethodnih „Porodičnih dana”.\n„Porodični dan” je postao već tradicionalna manifestacija za decu i roditelje, s obzirom na to da se održava već sedmi put! Posebno smo uzbuđeni što se sada prvi put „Porodični dan” održava u novim prostorijama Savremene na Novom Beogradu i možemo da najavimo da porodice koje dođu očekuju ne samo prijatan boravak već i nekoliko novih, zanimljivih radionica na kojima će se upoznati sa edukativnom tehnologijom, dobiti savete stručnjaka i moći će da procene sposobnosti svoje dece – izjavila je direktorka škole Jasmina Franolić.\nOvo je jedinstvena prilika da se upoznate sa radom Savremene osnovne škole, u kojoj se vodi računa o potrebama svakog deteta. Učenici Savremene nastavu slušaju na dvojezičnom Kombinovanom programu i Nacionalnom programu, a uz posvećene učitelje i nastavnike, koji neguju personalizovan pristup svakom detetu, i uz podršku edukativne tehnologije u nastavi, deca na efikasan način usvajaju znanje i pripremaju se za budućnost.\nPravo je zadovoljstvo biti svakodnevno okružen dečjom radošću i posvećenim, stručnim timom. U Savremenoj stvaramo podsticajno i sigurno okruženje i to je ono u čemu svi uživamo. Naglasila bih da je već otvoren upis za novu generaciju osnovaca, i rado dočekujemo nove drugare koji će zaploviti u najsavremeniju školsku avanturu sa nama – izjavila je direktorka škole.\nOno što Savremenu čini školom 21. veka i što nastavu u njoj izdvaja od drugih jeste spoj najmodernije tehnologije, koja je pažljivo izabrana kako bi deci olakšala usvajanje znanja na zanimljiv i efikasan način, i sveobuhvatnog, savremenog metodičkog pristupa obrazovanju. Kroz nastavne i vannastavne aktivnosti, raznovrsne sekcije i multidisciplinarnu nastavu deca usvajaju najsavremenije obrazovanje, razvijaju talente i celokupnu ličnost.\nPored toga, u školi je usvojen program za razvoj višestruke inteligencije čuvenog lidera u edukaciji Hauarda Gardnera. Ovaj program realizuje se sa ciljem da se kod dece pokrene što više vrsta inteligencija kako bi se kod svakog učenika na vreme otkrili i negovali svi talenti i sposobnosti.\nManifestacije na kojima su odlična zabava i edukativno druženje kroz kreativne i interaktivne radionice zagarantovani oslanjaju se na svetske trendove i svuda se naplaćuju. Međutim, organizatori SPONE Sistem Stimulacije i Savremena osnovna škola – odlučili su da roditeljima koji imaju decu od 5 do 12 godina sve ovo poklone bez nadoknade – potpuno besplatno!


ESV razmatrao izmjene Zakona o upravljanju otpadom - Privredna štampa\nČlanovi Ekonomsko-socijalnog vijeća (ESV) za teritoriju Federacije Bosne i Hercegovine razmatrali su na jučerašnjoj sjednici Nacrt zakona o izmjenama i dopunama Zakona o upravljanju otpadom predložen iz Federalnog ministarstva okoliša i turizma s ciljem transparentnijeg uređenja ove oblasti.\nNakon što su poslodavci iznijeli prijedloge i primjedbe na predloženi zakona zaključeno je da se rezime tih primjedbi i sugestija dostavi Vladi Federacije BiH kako bi ona razmatrala takve prijedloge za poboljšanje ovog zakonskog akta i potom ga uputila u parlamentarnu proceduru.\nKako je pojasnila federalna ministrica okoliša i turizma Edita Đapo, jedna trećina pravne stečevine Evropske unije odnosi se na ekologiju i okoliš, a posebno upravljanje otpadom, ocjenjujući da je dosadašnji sistem bio netransparentan i neefikasan zbog čega se pristupilo u izmjene zakona.\nDodala je da EU ne određuje BiH za koji će se sistem u tom smislu opredijeliti nego je potrebno da se zadovolje određene direktive, a neke od njih su smanjenje otpada na deponijama, zatim reciklaža 30 posto otpada za što je potrebna infrastruktura kao što su reciklažna odlagališta.\n– Do sada je sistem funkcionirao tako da su operatori sistema menadžerisali sistem prikupljanja ambalažnog i drugog otpada, a privrednici su samo po kazni plaćali naknade u Fond za zaštitu okoliša FBiH. Sada je želi napraviti ravnomjerna “utakmica” između Fonda i operatora sistema – istaknula je.\nObjasnila je da je to potrebno i zbog povlačenja sredstava iz IPA fondova koji će osigurati 70 posto sredstava za neke projekte, ali ostalo treba osigurati Federacija i ukoliko obveznici sistema budu plaćali Fondu naknadu onda bi Fond mogao osiguravati 20 posto sredstava, a deset posto planirala bi Federacija.\nKao jednu od manjkavosti dosadašnjeg zakona navela je činjenicu da je samo 48 posto proizvođača bilo u sistemu plaćanja, odnosno inspekcija se pokazala neefikasnom te se sada izuzev okolinske uvodi i tržišno-trgovinska inspekcija zbog čega bi nadzor nad implementacijom zakona trebao biti bolje riješen, dok ministrica kaže da će se uvesti i strožije kazne za one koji ne poštuju pravila.\nPredsjednik Udruženja poslodavaca FBiH Safudin Čengić mišljenja je da zbrinjavanje otpada jedno od važnih pitanja za BiH jer ukoliko je namjera da BiH bude članica Evropske unije to nije moguće postići bez kvalitetnije brige za okoliš.\nStava je da se zbrinjavanje otpada trebaju baviti firme koje će raditi na tome odgovorno, a potom da nadležne institucije kontroliraju rad takvih firmi, ističući da su članovi ESV-a danas došli do rješenja koje će popraviti stanje i omogućiti pitanje rješavanja otpada na kvalitetniji način.\nFederalna vlada trebala bi na jednoj od narednih sjednica razmatrati ovaj zakon, a postavljen je i rok do 31. marta jer su pravilnici o ambalaži i ambalažnom otpadu te o elektronskom i elektroničkom otpadu stavljeni van snage i do kraja marta operateri sistema trebali bi položiti obaveze i prihode na Fond.\nSjednici je prisustvovao i premijer Federacije BiH Fadil Novalić koji je naglasio da je izrada zakona o šumama u završnoj fazi, a radi se o složenom zakonskom rješenju, te su članovi ESV-a saglasni da bi ovo vijeće trebalo još jednom razmotriti tekst tog zakona na narednoj sjednici.\nPrema podacima Federalnog zavoda za statistiku, prosječna mjesečna isplaćena neto plaća po zaposlenom za novembar 2017. godine u Federaciji BiH…\nNa jučerašnjem sastanku o pripremama predstojećeg Sarajevo Business Foruma predstavnici Vijeća ministara BiH, Ambasade NR Kine u BiH, privrednih…\nEkonomisti: Potrebna sveobuhvatna reforma raspodjele neizravnih poreznih prihoda


Nikolić: Srpska vojska uživa svetsko poverenje - Nova Borba\nNikolić: Srpska vojska uživa svetsko poverenje\n"Prisustvo pripadnika stranih armija na svim nivoima školovanja pokazuje da u svetu postoji veliko poverenje u Vojsku Srbije i naš sistem obrazovanja"\nPredsednik Srbije Tomislav Nikolić prisustvovao je danas na Avali svečanosti povodom završetka školovanja polaznika 62. klase Komandno-štabnog usavršavanja i poručio da u svetu postoji veliko poverenje u Vojsku Srbije i naš sistem obrazovanja.\nNikolić je rekao da se međuarmijskom saradnjom u borbi protiv terorizma i organizovanog kriminala na najbolji način promoviše Vojska Srbije i kvalitet školovanja.\nPredsednik je istakao da su oficiri završili svoje školovanje u godini u kojoj je Srbija ostvarila značajan uspeh na mnogim poljima, uprkos brojnim izazovima koji postoje u savremenom svetu.\nKako je rekao, tom uspehu su doprineli i pripadnici Vojske Srbije i ministarstva odbrane koji su bili posvećeni profesiji prilikom izvođenja najrazličitijih zadataka, od brojnih vežbi uz upotrebu složenih ubojnih sistema, pa sve do učešća u obeležavanju značajnih istorijskih događaja.\nNikolić je ukazao da je posebno ponosan što se posle 17 godina vraća davno uspostavljena tradicija da se pred simbolima slavne srpske istorije promiviše nova generacija oficira, podsetivši da je svečano oobeležavanje na mestu od posebno kulturno-istorijskog značaja poslednji put organizovan 1999. godine.\nPredsednik Srbije je posebno pozdravio pripadnike oružanih snaga Alžira, BiH, Makedonije, Grčke, Rusije koji su zajedno sa pripadnicima Ministarstva odbrane i Vojske Srbije završili školovanje u školi nacionalne odbrane Vojne akademije.\n"Prisustvo pripadnika stranih armija na svim nivoima školovanja pokazuje da u svetu postoji veliko poverenje u Vojsku Srbije i naš sistem obrazovanja", rekao je Nikolić i dodao da njihovo usavršavanje u Srbiji značajno doprinosi boljem razumevanju i na međudržavnom nivou.\nČestitajući oficirima završetak školovanja, Nikolić je podsetio da je cilj Komandno-štabnog usavršavanja osposobljavanje oficira za komandovanje taktičkim jedinicama svog roda ili službe bataljonskog nivoa.\n"Još jednom vam čestitam na zvanju komandno-štabnog oficira sa željom da stečen znanja na novim dužnostima primenjujete u miru i da u nastavku profesionalne karijere budete pokretačka snaga i nosioci daljeg razvoja oružanih snaga", poručio je Nikolić.\nDodao je da je Srbija ponosna na oficire koji nastavljaju svetlu tradiciju predaka iz doba Velikog rata koji su presudno uticali ne samo na prve pobede, već i na ukupnu savezničku pobedu u Prvom svetskom ratu.\nPredsednik Srbije uručio je paradne bodeže najboljim polaznicima u rangu, a ministar odbrane Zoran Đorđević i načelnik generlaštaba Vojske Srbije general Ljubiša Diković uručili su polaznicima bodeže i uverenja o završnom usavršavanju.\nNa kraju svečanosti sa Avale su pušteni beli golubovi, čime je poslata poruka mira.


Najveća evropska organizacija menadžera dolazi u Srbiju CEC o budućnosti Evrope raspravlja u Beogradu - Market Network Market Network\nKonsalting • Korporativni događaji • Srbija\nNajveća evropska organizacija menadžera dolazi u Srbiju CEC o budućnosti Evrope raspravlja u Beogradu\nSrpska asocijacija menadžera biće domaćin okupljanja najveće evropske organizacije menadžera, Evropske konfederacije menadžera CEC, koja će održati generalnu skupštinu i seminar o budućnosti Evrope u Beogradu, 20. i 21. maja.\nKao najmlađa članica CEC-a, SAM će imati jedinstvenu priliku da ugosti više od 30 najboljih evropskih menadžera koji će razmeniti iskustva sa najboljim srpskim menadžerima.\nNa evropskom nivou, CEC je jedna od šest partnerskih organizacija iz različitih industrija, koju priznaje Evropska komisija i obuhvata članstvo od oko milion menadžera u Evropi kroz svoje nacionalne i sektorske federacije.\nDogađaj će biti prilika za CEC i njene članice kao i za predstavnike srpskog društva da razmene mišljenja o viziji budućnosti Evropske unije koju imaju menadžeri Evrope.\nUčesnici će diskutovati o dugoročnim budućim ključnim izazovima sa kojima se EU mora suočiti i posebno sa njihovom socijalnom dimenzijom.\nNa seminaru u Hotelu „Saint Ten“ govoriće i ambasador Rumunije u Republici Srbiji dr Oana-Cristina Popa, koja će obavljati dužnost rumunskog predsedništva Evropske unije, Suzana Grubješić, generalna sekretarka Evropskog pokreta Srbija, Ludger Ramme, predsednik CEC evropskih menadžera i Francois Hommeril, predsednik CFE-CGC, francuska konfederacija profesionalnog i menadžerskog osoblja.\nViše nego ikada, CEC želi da skrene pažnju na zaštitu jedinstvenog političkog projekta EU i na njegovo prilagođavanje budućim izazovima. CEC naglašava potrebu za ažuriranjem rezolucije Evropskog parlamenta o upravnim povlasticama, a održivo liderstvo, stalno učenje i rodnu ravnopravnost ističe među temeljima evolutivne profesije.


Čović tvrdi: Đukanović krio Mladića u Crnoj Gori i davao gorivo srpskoj vojsci u Srebrenici – Borba\nBivši potpredsjednik Vlade Srbije Nebojša Čović optužio je predsjednika Crne Gore, Mila Đukanovića da je “davao oružje i gorivo srpskoj vojsci u Srebrenici”, prenosi Tanjug.\nČović takođe tvrdi i da je Đukanović krio generala Ratka Mladića u Crnoj Gori.\nČović je za za TV Prva prokomentarisao da je Đukanović to “zaboravio” i “odjednom se prosvijetlio”, pa sada tvrdi da se u Srebrenici dogodio “genocid”.\n“Milo Đukanović se odjednom prosvijetlio kada je riječ o Srebrenici i s toga ga treba podsjetiti da je on taj koji je davao i gorivo i oružje. Zaboravio je da je krio Mladića na prostoru Crne Gore, a danas, kako kaže, nema dilemu da se tamo dogodio genocid”, rekao je Čović.\nOn je upitao Đukanovića da li ima dilemu kakvo mu je trenutno stanje u Crnoj Gori i da je 2006. godine, kada je došlo do odvajanja Srbije i Crne Gore, kako je naveo, dug zemlje na čijem je čelu bio oko 700 miliona evra, a BDP 1,8 milijardi eura, dok je sada dug 3,8 milijardi eura i BDP 4,6 milijardi evra.\n“Pitam ga zašto ne priča malo o aferi “koverat” i najnovijem izvještaju u vezi sa pristupanjem Crne Gore EU, gdje su taksativno navedene sve primjedbe, među kojima je i ona koja se odnosi na Zakon o slobodi vjeroispovesti, jer tamošnje vlasti nijesu ni Evropsku komisiju uspjele da ubijede zašto su donijeli taj zakon”, naveo je Čović.\nOn je rekao da Đukanović krije te stvari, bježi od unutrašnjih problema, afera, kriminala i korupcije, nepostojanja vladavine prava…\n“Sve to Đukanović mora da krije pa se sada odjednom prosvijetlio i u vezi sa Srebrenicom, i u vezi Dubrovnika, i pisma patrijarhu Pavlu iz 1993. godine. Zato mu je sada jedini izlaz spinovanje, zamjena teza, priča o malignom uticaju Rusije, miješanju Srbije u unutrašnje stvari u Crnoj Gori… A šta su njegove izjave nego miješanje u unutrašnje stvari BiH”, upitao je Čović.\nPrema njegovim rečima, Đukanović samo želi da se predstavi međunarodnom faktoru kao neko ko je još potreban i “zato pokušava da napravi ambijent da su Srbi i Srbija krivi za sve.”\nČović je rekao da sve ove stvari i afere sa kojima se Đukanović susreće, “nije proizveo Beograd niti Srbija, već on sam i njegova partija.”


Trivan u Gadžinom Hanu: Za zločine protiv prirode kazna oduzimanje imovine? - juGmedia\nMinistarstvo zaštite životne sredine predložiće da se krivična dela koja se čine kao zločin protiv prirode i zdravlja ljudi nadju na spisku dela za koja se oduzima imovina, izjavio je danas u Gadžinom Hanu ministar Goran Trivan.\nOn je rekao da će to biti „ozbiljna batina“ u drukama države i da će omogućiti značajan pomak na polju zaštite životne sredine.\n„Iskustva ljudi koji se bave pravosudjem govore da kriminalce manje boli činjenica da će provesti neko vreme u zatvoru, od činjenice da ćete im oduzeti imovinu„, izjavio je Trivan na konstitutivnoj sednica Odbora za životnu sredinu i vanredne situacije Stalne konferencije gradova i opština.\nTrivan je naglasio da je postalo jasno da kaznenu politiku moramo menjati nakon što je krenulo iskopavanje opasnog otpada i dodao da tog otpada sigurno ima još na ko zna koliko mesta u našoj zemlji.\nPitanje svih pitanja u Srbiji, kada je reč o zaštiti životne sredine, je izrada projektno-tehničke dokumentacije za izgradnju postrojenja za preradu otpadnih voda i postrojenja za tretman komunalnog otpada.\n„Imamo malo lokalnih samouprava koje imaju završenu projektno-tehničku dokumentaciju, a bez nje nećemo moći da dobijemo sredstva evropskih fondova„, kazao je Trivan.\nIstakao je da lokalne samouprave uglavnom nemaju para da finansiraju izradu projektno-tehničke dokumentacije i moći će da računaju na pomoć Ministarstva zaštite životne sredine ukoliko budžet tog ministarstva naredne godine bude uvećan.\n„Budžet Ministarstva zaštite životne sredine za ovu godinu iznosi 5,8 milijardi dinara što je za 16 odsto više nego prošle godine, medjutim mora biti višestruko veći nego sada da bi zadovoljili sve potrebe„, kazao je Trivan.\nOn je podsetio da našu zemlju u oblasti zaštite životne sredine očekuju investicije od oko 15 milijardi evra, od čega pet milijardi u preradu otpadnih voda, a dve milijarde u preradu komunalnog otpada.\nĐorđević je izabran za predsednika a prvi čovek Vlasotinca Zoran Todorović za zamenika predsednika Odbora za zaštitu životne sredine i vanredne situacije Stalne konferencije gradova i opština\nPredsednik opštine Gadžin Han Saša Đorđević rekao je ovom prilikom da je najveći problem te opštine predstavlja činjenica da samo dva mesta od ukupno 34 imaju izgradjenu kanalizacionu mrežu.\n„Naš cilj je izgradnja kanalizacionih mreža, prečištača i uredjenje korita Kutinske reke. Bilo je nakon topljenja snega manjeg izlivanja Kutinske reke, poplavljeno je oko 50 hektara zemljišta, ali veću štetu je napravilo drveće koje je popadalo u korito reke. Ekipa „Srbija vode“ i „Erozije“ rade elaborate, nadamo se da će ove godine barem jedna deonica biti sanirana. Imamo projektnu dokumentaciju za dva prečistača, za Donji Dušnik i za Tasković, otkupili smo zemljište i čekamo evropske fondoveda bi krenuli u realizaciju„, rekao je Đorđević.\nOn je podsetio da je opština Gadžin Han postavila kontejnere u više od 30 naseljenih mesta i organizovala odvoz smeća na nišku deponiju, što opštinu puno košta, ali je time puno učinjeno na zaštiti životne sredine.\nMajstorska pisma u galeriji Narodnog univerziteta\nVRANJE – U Galeriji Narodnog univerziteta u Vranju otvorena je izložba ''Majstorsko pismo''. Postavku čine majstorske diplome, majstorska, esnafska…\nОбећао сам цењеном публикуму Југмедије да ћу писати о глуварењу, као и о чувеној изреци…\n„E-reciklaža“ izvozi freon\nNIŠ –Preduzeće za reciklažu elektronskog i električnog otpada „E-reciklaža“ izvešće sutra dva kamiona freona sa 12 do 14 tona tog gasa,…


RTS :: Prekida se rad fizikalne medicine u Priboju\nSrbija danas Prekida se rad fizikalne medicine u Priboju\nPrekida se rad fizikalne medicine u Priboju\nsreda, 29. jan 2014, 14:01 -> 15:46\nSlužba fizikalne medicine Rehabilitacionog centra Pribojska banja, odlukom republičke zdravstvene inspekcije, prestala je sa radom u iznajmljenim prostorijama hotela "Lim" i u porti manastira, gde se nalaze bazeni. U adaptirane prostorije hotela Služba se uselila prošle godine, kada je u postupku restitucije zgrada RH centra pripala Mileševskoj eparhiji.\nPosle višemesečnog rada u iznajmljenim prostorijama pribojskog hotela "Lim" i gotovo 15.000 specijalistickih i preventivnih pregleda, odlukom republičke zdravstvene inspekcije, Služba fizikalne medicine RH centra Pribojska banja, prestala je sa radom u tim prostorijama i porti manastira gde se nalaze bazeni.\nU adaptirane prostorije hotela "Lim", Služba fizikalne medicine uselila se nakon prošle godine okončanog sudskog spora u kome je u procesu vraćanja imovine Srpskoj pravoslavnoj crkvi, zgrada RH centra u Pribojskoj banji pripala Mileševskoj eparhiji.\nBez radnog prostora, Služba fizikalne medicine, ostala je već drugi put za godinu dana. Posle iseljenja iz RH centra u Pribojskoj banji, gde su radili gotovo četiri ipo decenije, zabranjeni su pregledi i terapije u ovom prostoru, koji je bio privremeno rešenje.\n"Najviše gube pacijenti, oni gube jedan jeftin i dobar vid lečenja. Od povreda, preloma, zatim oboljenja kičme, hroničnih reumatskih bolesti, zatim oboljenja perifernog nerva, i rezultati su bili izuzetno dobri", kaže dr Dragan Pijevčević, upravnik Službe za fizikalnu medicinu i rehabilitaciju.\nDragana Đenisijević, glavna medicinska sestra kaže da kada vidi ove prazne prostorije bez pacijenata, mora da strahuje, mada im, dodaje, niko nije rekao da imaju razloga za to.\nUprkos rezultatima, dobroj organizaciji prevoza pacijenata do Banje, opremi i stručnom kadru, ovde se sada čeka, kakvo takvo rešenje problema, pre svega zbog žitelja opština koji gravitiraju ka pribojskoj bolnici.\n"Mi uglavnom možemo pružiti usluge za potrebe opštine Priboj, jer nemamo prostora, ostali smo bez prostora i bez prirodnog faktora za dosadašnji rad", kaže direktor organizacione jedinice bolnica Priboj dr Dragan Cetković.\nU iščekivanju trajnog rešenja tridesetak zaposlenih u ovoj službi, očekuje da će biti raspoređeno u pribojskoj bolnici i domu zdravlja. Za to vreme, na stotine pacijenata ostaće bez prirodnog lečenja, odnosno bez hidro-terapije u ovdašnjim lekovitim banjskim izvorima.\nUz predlog da se po otklanjanju nedostataka nastavi rad u dosadašnjem prostoru i preispita rešenje o zabrani rada koje se obrazlaže poremećenim jedinstvom u organizaciji i funkcionisanju pružanja zdravstvenih usluga, u pribojskoj opštini, nude, novo rešenje.\nPresednik opštine Priboj Lazar Rvović kaže da će opština kupovinom dela parcele koja je potrebna za izgradnju trafo-stanice i poslovnih objekata obezbediti deo nedostajućih sredstava investitoru, odnosno SPC koja će do sezone završiti adaptaciju i opremanje RH centra u Banji.\nU tom objektu, za koji je pripremljena neophodna projektna dokumentacija, kako je dogovoreno bez nadoknade, SPC ustupiće prostor Službi fizikalne medicine, čijim zatvaranjem trenutno gube svi, od pacijenata do žitelja Banje u kojoj ima oko 1.000 ležaja u privatnom smeštaju.


Vesti online / Sport / Fudbal / Ranijeri: Monako nema problema sa Falkaom\nTrener fudbalera Monaka Klaudio Ranijeri rekao je danas da klub nema problema sa Radamelom Falkaom.\nBritanski mediji su pisali prošle nedelje da je Falkao nezadovoljan u Monaku i da želi da napusti klub.\n"Monako nema problema sa Falkaom. Ali, neki ljudi i dalje nastavljaju da pišu i govore laži. On se oporavio od povrede i možda će već ovog vikenda igrati sa Gingampom", rekao je Ranijeri francuskim medijima.\nMonaku u subotu od 20.00 gostuje Gingampu u utakmici 18. kola francuskog prvenstva. Falkao je na početku ove sezone za 60 miliona evra prešao iz Atletiko Madrida u Monako, za koji je do sada odigrao 13 utakmica i postigao devet golova.\nFUDBAL Monako otpustio Ranijerija, pregovori sa Žardimom


''Čuka'' propustila priliku, Partizan ostao na trećem mestu! - Sportske.net\n''Čuka'' propustila priliku, Partizan ostao na trećem mestu!\nAli, razlika je sada minimalna.\nŠta su čelnici Partizana govorili o visini duga u proteklih godinu i po?Posle Partizana, i ''Teleoptik'' doživeo debakl na svom terenu!A od Toleta - specijalan pozdrav za Zvezdana!Partizanu ugroženo i treće mesto, evo kada je poslednji put bio četvrti!Remi u "Zemunelu" - Lučić doneo bod Zvezdi\nOdigrana je i poslednja utakmica 27. kola Superlige Srbije.\nVojvodina i Čukarički su se večeras sastali na novosadskom ''Karađorđu'', a njihov duel završen je bez pobednika i bez golova - 0:0.\nNovosađani su tako i dalje bez pobede od početka drugog dela sezone, ovo im je drugi uzastopni remi bez golova, a Čukarički je propustio priliku da od Partizana preuzme treće mesto na tabeli.\nIpak, ''Brđani'' su uspeli da se još više približe Partizanu, sa samo jedan bod razlike, pa će crno-beli i dalje biti ugroženi na trećoj poziciji, pogotovo što ćemo uskoro gledati i međusobni duel Partizana i Čukaričkog u Humskoj.\nVojvodina je posle ovog remija ostala na 10. mestu na tabeli sa 30 osvojenih bodova.


Pravosudni puč u toku\nPiše: Slobodan Vasković 1. Milan Tegeltija, predsjednik Visokog sudskog i tužilačkog savjeta BiH (VSTS), opterećen nizom afera čiji je direktan ili, pak, indirektan učesnik, teško je poljuljan na ...\nOn 09/07/2020 / By eho\nRačuni Fonda solidarnosti za obnovu RS potpuno prazni; Ministarstvo finansija iz svojih sredstava uplaćuje sitne iznose, kako bi održali privid postojanja i funkcionalnosti Fonda\nPiše: Slobodan Vasković Fond solidarnosti za obnovu RS je potpuno prazan i na njegovim računima uopšte nema novca. Fond je, defakto, mrtav, a fingira se njegovo postojanje tako ...\npiše: Slobodan Vasković Fond zdravstvenog osiguranja RS dostaviće Agenciji za istrage i zaštitu, na njihov zatjev, ugovore Fonda zdravstva RS sa firmom “Medietik” braće Vlade i Željka Babića. ...\nOn 30/06/2020 / By eho\nPiše: Slobodan Vasković 1. Milorad Dodik nalazi se u ogromnim političkim problemima koje je sam proizveo. Tokom sastanka sa Sergejem Lavrovom, Ministrom inostranih poslova Rusije u Beogradu, Dodik ...\nOn 21/06/2020 / By eho\nPodsjećamo, lider HDZ-a BiH Dragan Čović je nekoliko puta izjavljivao da neće biti obezbijeden novac za provedbu lokalnih izbora sve dok se ne poništi odluka o izboru članova ...\nOn 18/06/2020 / By eho\nDodik Viškovićevu pismenu ostavku smjestio u ladicu; Ponovo se kombinuje sa Dodikovim napuštanjem Predsjedništva BiH i preuzimanjem funkcije predsjednika Vlade RS\nPiše: Slobodan Vasković 1. Već sam objavio da je Radovan Višković, početkom juna, ponudio ostvaku Miloradu Dodiku, ali da je lider SNSD-a odbio, jer mu ne odgovara njen ...\nOn 16/06/2020 / By eho\nDodik odbio ponuđenu Viškovićevu ostavku, jer mu nije odgovarao tajming\nPiše: Slobodan Vasković 1. Takozvani premijer Radovan Višković ponudio je ostavku na tu funkciju Miloradu Dodiku, početkom prošle sedmice. Višković je, nudeći ostavku, rekao Dodiku da želi da ...\nOn 08/06/2020 / By eho\nSipa istražuje kriminalne nabavke Instituta za javno zdravstvo od turističke agencije “Travel4Fun\nPiše: Slobodan Vasković 1. Sipa je aktom 16-05/2-04-2-3537-3/20 od 12.05. ove godine zatražila od Instituta za javno zdravstvo RS dokumentaciju o poslovima sa turističkom agencijom “Travel4Fun” iz Banjaluke ...\nOn 07/06/2020 / By eho\nTuristički kriminalni aranžmani: “Travel4fun” nije uvezao nikakvu medicinsku opremu, iako je dobio ugovor na 2.385.000 KM; Za 2,385 KM je oštećen budžet\nPiše: Slobodan Vasković 1. Pandemiju korona virusa Režim RS teško je zloupotrijebio i iskoristio za pljačkanje desetina miliona KM preko firmi svojih članova ili pripadnika njihovih porodica. Osim ...\nOn 02/06/2020 / By eho\nPiše: Slobodan Vasković Firma “Protekta” d.o.o Sarajevo, ulica Safeta Zajke 115 c, opština Novi grad, prodaje zaštitne maske UKC RS iz Banjaluke koje se dijele radnicima te ustanove. ...\nOn 25/05/2020 / By eho


Bez obzira u kakvim životnim okolnostima živiš, svaki dan donosiš neke odluke i praviš određene izbore. Biraš šta ćeš obući, jesti, sa kim ćeš se družiti ili kako ćeš provoditi slobodno vreme. Ovi izbori su uglavnom jednostavni, ali postoje i teži poput onih sa kim ćeš provesti život, čime ćeš se baviti ili gde ćeš živeti. Dok si dete, većinu ovih odluka donose tvoji roditelji ili startelji, ali kao mladoj osobi, potrebno ti je da te odluke donosiš sam/a.\nIako invaliditet može da izgleda kao prepreka za samostalan život i odlučivanje, treba da znaš da to ne mora biti barijera da za sebe stvoriš život kakav želiš, donosiš odluke i postavljaš ciljeve. Sigurno si imao/la priliku da sretneš ili čuješ za osobu sa invaliditetom koje sve to radi samostalno. Naravno, život osoba sa invaliditetom još uvek je izložen određenim ograničenjima, ali je situacija svakako bolja nego što je bila za mnoge generacije pre tebe.\nOsnivanje porodice, rad i samostalan život za osobe sa invaliditetom vezani su za određene izazove. Bez obzira koliko se odmaklo u pogledu prava osoba sa invaliditetom, verovatno si se bar jednom susreo/la sa raznim teškoćama, predrasudama, neznanjem ili diskriminacijom. Važno je da budeš svestan/na svojih prava i da dobiješ svu pomoć i podršku koja ti je dostupna kako bi svoj život gradio/la na način koji tebi odgovara i u skladu sa svojim potrebama.\nTvoja okolina u velikoj meri utiče na tvoje mogućnosti. Invaliditet takođe može da ograniči izbor zanimanja ili način na koji provodiš slobodno vreme (rekreacija, hobi I sl.). Ipak, tvoj uspeh zavisi samo od tebe, tvoje upornosti, rada, planiranja i dobrih odluka kao najefikasnijeg puta do samostalnog života.\nNaravno, samostalni život podrazumeva određene odgovornosti budući da sam/a donosiš odluke i snosiš posledice tih odluka.\nZa samostalan život sa invaliditetom, trebalo bi da imaš:\nPristup važnim informacijama, a pre svega gde i na koji način možeš da dobiješ pomoć i podršku za samostalan život;\nSmeštaj koji treba da bude lako pristupačan, posebno ako koristiš invalidska kolica, ali i savete i podršku u pogledu kvalitetnijeg života u sopstvenom domu;\nOpremu koja je veoma važna mnogim osobama sa invaliditetom;\nLičnu pomoć koja je nekim osobama sa invaliditetom neophodna kako bi živeli u svojim domovima i učestvovali u aktivnostima koje ih zanimaju;\nPristup javnom prevozu, ali i pristupačni trotoari, prilagođeni ulazi u zgrade i toalete, ali pre svega :\nRazumevanje okoline kada su u pitanju svi aspekti života osoba sa invaliditetom, uključujući uklanjanje barijera, praksi i stavova koji sprečavaju osobe sa invaliditetom da vode kvalitetan život u okviru zajednice.\nVršnjačku podršku koja je potrebna svakoj osobi sa invaliditetom u cilju razmene iskustava i informacija. Samostalni život ne znači da treba sve da radiš sam/a jer svi ljudi na neki način zavise jedni od drugih. Znamo da nedostatak izbora nije uvek tvoj problem, već se odnosi na način na koji je društvo uređeno, a koji određene grupe čini manje ravnopravnim. Zbog nepoštovanja ljudskih prava ljudi sa invaliditetom često ne mogu da žive na način koji bi želeli ili na mestu koje sami odaberu.\nVažno je da znaš da imaš pravo da donosiš slobodne izbore koji utiču na tvoj život, uz pomoć i podršku koje su ti potrebne, kao i pravo na samostalan život. Iako je situacija daleko od idealne, fokus se sve više menja sa individualnih i medicinskih načina posmatranja određenih poteškoća koje imaju osobe sa invaliditetom na društvene barijere, socijalnu politku i deprofesionalizaciju.\nDa bi to bilo moguće, važno je da imaš pozitivan, ali i realan stav prema invaliditetu i samostalnom životu. Potrebno je dosta zrelosti, istrajnosti, ali i hrabrosti kako bi osobe sa invaliditetom, uključujući i tebe ili tebi bliske osobe, shvatile da nisu onesposobljene svojim poteškoćama ili zdravstvenim problemima, već okolinom, stavovima, predrasudama, ili neefikasnim sistemom podrške. Zato je od najvećeg značaja da svu dostupnu pomoć i podršku iskoristiš kako bi sebe osposobio/la za kvalitetan život.\nInvaliditet ne treba da bude prepreka za samostalan život i samoopredjeljenje. Takođe, mogućnosti koje su ti dostupne ne treba da shvataš kao milosrđe, već kao šansu da slobodno donosiš sopstvene izbore i imaš kontrolu nad sopstvenim životom i odlukama. Znamo da ti nije uvek lako, a ako imaš potrebu da o ovome razgovaraš sa nekim ko je uvek spreman da te saluša I da ti da dobar savet, sigurni CHAT ti je na raspolaganju svakog dana od 18-22h.